PicsArt ഡൗൺലോഡ് ചെയ്യുക\nPicsArt_20.1.0 beta_MOD.apk എങ്ങനെ ഇൻസ്റ്റാൾ ചെയ്യാം?\nനിങ്ങൾ APK ഫയൽ ഡൗൺലോഡ് ചെയ്‌തുകഴിഞ്ഞാൽ, ഡൗൺലോഡ് ചെയ്‌ത ഫയലിൽ ക്ലിക്കുചെയ്യുക, തുടർന്ന് "ഇൻസ്റ്റാൾ" ബട്ടൺ അമർത്തുക.\nഇൻസ്റ്റാൾ ചെയ്യുമ്പോൾ/തുറക്കുമ്പോൾ പ്രശ്നങ്ങൾ എങ്ങനെ പരിഹരിക്കാം?\nനിങ്ങൾ ഫയൽ ശരിയായി ഡൗൺലോഡ് ചെയ്തിട്ടുണ്ടെന്ന് ഉറപ്പാക്കുക. ഡൗൺലോഡ് ചെയ്‌ത ഫയൽ വിപുലീകരണം .apk ഫയലിൽ അവസാനിക്കണം. നിങ്ങൾക്ക് എന്തെങ്കിലും പാക്കേജ് ഇൻസ്റ്റാൾ പിശക് നേരിടുകയാണെങ്കിൽ, ഫയൽ വീണ്ടും ഡൗൺലോഡ് ചെയ്യുന്നത് പ്രശ്നം പരിഹരിച്ചേക്കാം.\nഡാറ്റ നഷ്‌ടപ്പെടാതെ എങ്ങനെ APK അപ്‌ഡേറ്റ് ചെയ്യാം?\nഡാറ്റ നഷ്‌ടപ്പെടാതെ APK അപ്‌ഡേറ്റ് ചെയ്യാൻ, നിങ്ങൾ അധികമായി ഒന്നും പിന്തുടരേണ്ടതില്ല. ഡൗൺലോഡ് ചെയ്ത APK ഫയലിൽ ക്ലിക്ക് ചെയ്ത് "ഇൻസ്റ്റാൾ" ബട്ടണിൽ ക്ലിക്ക് ചെയ്യുക. ഡാറ്റ നഷ്‌ടപ്പെടാതെ ആപ്പ് സ്വയമേവ അപ്‌ഡേറ്റ് ചെയ്യും.\nഇൻസ്റ്റാൾ ചെയ്യുമ്പോൾ എനിക്ക് Play Protect മുന്നറിയിപ്പ് ലഭിക്കുന്നു!\nചില മോഡ് APK ഫയലുകൾക്ക് മുന്നറിയിപ്പ് ലഭിച്ചേക്കാം. നിങ്ങൾക്ക് ഈ മുന്നറിയിപ്പ് അവഗണിച്ച് APK ഫയൽ ഇൻസ്റ്റാൾ ചെയ്യാം. Play Protect ഓഫാക്കാൻ ഈ ലളിതമായ ഘട്ടങ്ങൾ പാലിക്കുക:\nGoogle Play ആപ്പ് തുറക്കുക > പ്രൊഫൈൽ ഐക്കൺ ക്ലിക്ക് ചെയ്യുക > Play Protect തിരഞ്ഞെടുക്കുക -> ക്രമീകരണം > "Play Protect ഉപയോഗിച്ച് ആപ്പുകൾ സ്കാൻ ചെയ്യുക", "ഹാനികരമായ ആപ്പ് കണ്ടെത്തൽ മെച്ചപ്പെടുത്തുക" എന്നീ ഓപ്‌ഷനുകൾ ഓഫാക്കുക.\nഎന്തുകൊണ്ടാണ് ഡൗൺലോഡ് വേഗത കുറയുന്നത്?\nഡൗൺലോഡിംഗ് വേഗത നിങ്ങളുടെ ബാൻഡ്‌വിഡ്ത്ത് വേഗതയെ ആശ്രയിച്ചിരിക്കുന്നു. നിങ്ങൾക്ക് വേഗത കുറഞ്ഞ ഡൗൺലോഡിംഗ് സ്പീഡ് പ്രശ്‌നം നേരിടുകയാണെങ്കിൽ ബാൻഡ്‌വിഡ്ത്ത് വേഗത വർദ്ധിപ്പിക്കുന്നതിന് നിങ്ങളുടെ ISP-യെ ബന്ധപ്പെടാൻ മടിക്കരുത്.\nഡൗൺലോഡ് ലിങ്ക് പ്രവർത്തിക്കുന്നില്ലേ?\nഡൗൺലോഡ് ലിങ്ക് തകർന്നതായി നിങ്ങൾ കാണുകയാണെങ്കിൽ, ദയവായി ഡൗൺലോഡ് ലിങ്ക് ഉപയോഗിച്ച് എത്രയും വേഗം ഞങ്ങളെ ബന്ധപ്പെടുക.


ഞാൻ, ഡോ. മോഹൻ ലെസ്ലി നൂൺ, കോഴിക്കോട് ബേബി മെമ്മോറിയൽ ഹോസ്പിറ്റലിൽ ന്യൂറൊളജിസ്റ്റാണ്. സ്കൂളിൽ പഠിക്കുന്ന കാലം തൊട്ട് കമ്പ്യൂട്ടർ സോഫ്റ്റ്വേറിൽ ഏറെ താത്പര്യമുണ്ടായിരുന്നു. സസ്യബുക്ക് എന്ന പേരിൽ ആൻട്രോയിട്, ഐ ഫോൺ, വിൻടോസ് ഫോൺ ആപ്പുകൾ ഉണ്ടാക്കുകയും, അവ അതത് മാർക്കറ്റുകളിൽ ഇറക്കുകയും ചെയ്തിറ്റുണ്ട്.\nഅങ്ങനെയിരിക്കുമ്പോൾ, ഒരു ദിവസം, എന്റെ ദേവാലയമായ കോഴിക്കോട് സി എസ് ഐ കത്തീട്രൽ അംഗവും സുഹൃത്തുമായ ബിനൽ സത്യദാസൻ ദേവാലയത്തിൽ ഉപയോഗിക്കുന്ന പാട്ടുപുസ്തകം മൊബൈലിൽ ലഭ്യമാക്കുന്നത് നന്നായിരിക്കും എന്ന് താത്പര്യ പെട്ടു. ശരി എന്നു തോന്നിയതിനാൽ വൈകാതെ തന്നെ അതു ചെയ്യുവാൻ തുടങ്ങി. അപ്പോൾ ഇന്റർനെറ്റിലുള്ള മലയാള വേദപുസ്തക പ്രതികൾ നോക്കുവാൻ ഇടയായി. ഒന്നുംതന്നെ അത്രയ്ക് ഇഷ്ടമായില്ല. ഒരു കൈ നോക്കിയാലോ എന്ന് വിചാരിച്ചു. അങ്ങനെയാണ് ഫെബ്രവരി 22, 2014-ന് ഇതുണ്ടാക്കുവാൻ തുടങ്ങിയത്.\nസൈറ്റിന്റെ കാതലായ കുറിപ്പുകൾ ഒന്ന്-രണ്ട് ദിവസം കൊണ്ട് എഴുതി (പി.എച്.പി - മൈഎസ്ക്യുഎല്ലും, ജാവാസ്ക്രിപ്പ്റ്റും, അജാക്സ്-ജെക്യറിയുമാണുപയോഗിച്ചത്). വേദപുസ്തകത്തന്റെ താളുകൾ നെറ്റിലുള്ള പല സൌജന്യ സൈറ്റുകളിൽ നിന്ന് കിട്ടി. അതെല്ലാം സൈറ്റിലേക്കാക്കുവാൻ ഒന്ന്-രണ്ട് ദിവസം കൂടി എടുത്തു. പിന്നീട് ഖണ്‌ഡികൾ തിരിക്കുവാനും വാക്യങ്ങളുടെ അക്കങ്ങളും മറ്റും നോക്കി തിരുത്തുവാനും ഒരാഴ്ചയോളം എടുത്തു. അതിന് എന്റെ മകൾ അഞ്ജലിയും, ഭാര്യ ഡോ. മമതയും അമ്മ ഡോ. ഷീല നൂണും സഹായിച്ചു.\nഫെബ്രവരി 28, 2014-ന് ഇതെല്ലാം ചെയ്തു കഴിഞ്ഞു.\nമൊബൈലിലും ഡെസ്ക്ടോപ്പുലും സുഗമമായി ഉപയോഗിക്കാവുന്ന തരത്തിലാണ് സൈറ്റിന്റെ ഘടന.


നേട്ടം നിലനിർത്താൻ സാധിക്കാതെ ബാങ്ക് നിഫ്റ്റി, ഗ്യാപ്പ് ഡൗണിന് പിന്നാലെ വശങ്ങളിലേക്ക് നീങ്ങി വിപണി -പോസ്റ്റ്മാർക്കറ്റ് റിപ്പോർട്ട് - marketfeed Malayalam\nWritten by Amal Akshy Posted on January 6, 2022 January 6, 2022 Less than0min read\nവലിയ ഗ്യാപ്പ് അപ്പിൽ വ്യാപാരം ആരംഭിച്ചതിന് പിന്നാലെ ചാഞ്ചാട്ടത്തിന് വിധേയമായി വിപണി.\nഗ്യാപ്പ് ഡൌണിൽ 150 പോയിന്റുകൾക്ക് താഴെയായി 17775 എന്ന നിലയിൽ വ്യാപാരം ആരംഭിച്ച നിഫ്റ്റി ദിവസത്തെ ഉയർന്ന നിലരേഖപ്പെടുത്തിയതിന് പിന്നാലെ താഴേക്ക് നീങ്ങി. ഉച്ചയ്ക്ക് ശേഷം തിരികെ കയറി ദിവസത്തെ ഉയർന്ന കെെവരിച്ച സൂചികയ്ക്ക് ഇത് നിലനിർത്താൻ സാധിച്ചില്ല.\nതുടർന്ന് കഴിഞ്ഞ ദിവസത്തേക്കാൾ 179 പോയിന്റുകൾ/ 1 ശതമാനം താഴെയായി 17745 എന്ന നിലയിൽ നിഫ്റ്റി വ്യാപാരം അവസാനിപ്പിച്ചു.\nബാങ്ക് നിഫ്റ്റി ഗ്യാപ്പ് ഡൌണിൽ 37308 എന്ന നിലയിൽ വ്യാപാരം ആരംഭിച്ചതിന് പിന്നാലെ ഉച്ചവരെ 300 പോയിന്റുകൾക്ക് ഉള്ളിൽ വശങ്ങളിലേക്ക് വ്യാപാരം നടത്തി. പിന്നീട് 37500ന് മുകളിലേക്ക് സൂചിക ശക്തമായ ബ്രേക്ക് ഔട്ട് നടത്തിയെങ്കിലും താഴേക്ക് വീണു.\nതുടർന്ന് കഴിഞ്ഞ ദിവസത്തേക്കാൾ 205 പോയിന്റുകൾ/ 0.55 ശതമാനം താഴെയായി 37490 എന്ന നിലയിൽ ബാങ്ക് നിഫ്റ്റി വ്യാപാരം അവസാനിപ്പിച്ചു.\nനിഫ്റ്റി ഐടി(-1.5%), നിഫ്റ്റി റിയൽറ്റി(-1.4%) എന്നിവ ഇന്ന് താഴേക്ക് വീണു. എല്ലാ മേഖലാ സൂചികകളും ഇന്ന് 1 ശതമാനത്തിന് താഴെ വ്യാപാരം അവസാനിപ്പിച്ചു.\nഏഷ്യൻ വിപണികൾ ഇന്ന് നഷ്ടത്തിലാണ് വ്യാപാരം അവസാനിപ്പിച്ചത്. യൂറോപ്യൻ വിപണികൾ എല്ലാം തന്നെ നഷ്ടത്തിലാണ് വ്യാപാരം നടത്തുന്നത്.\nയുഎസ് ഫെഡ് മിനിറ്റ്സ് പ്രഖ്യാപനത്തിന് പിന്നാലെ ഗ്യാപ്പ് ഡൌണിൽ വ്യാപാരം ആരംഭിച്ച് വിപണി.\nബ്രോക്കറേജ് സ്ഥാപനമായ CLSA 2022 സാമ്പത്തിക വർഷത്തെ ഓഹരിയുടെ ടാർഗറ്റ് വർദ്ധിപ്പിച്ചതിന് പിന്നാലെ UPL (+2.3%) ഓഹരി നേട്ടത്തിൽ അടച്ച് നിഫ്റ്റിയുടെ ടോപ്പ് ഗെയിനേഴ്സ് പട്ടികയിൽ ഇടംനേടി.\nമൂന്നാം പാദത്തിൽ ആരോഗ്യകരമായ വായ്പയും ഡെപ്പോസിറ്റിന്റെയും വളർച്ചയും രേഖപ്പെടുത്തിയതിന് പിന്നാലെ IndusInd Bank (+1.98%) ഓഹരി നേട്ടത്തിൽ അടച്ചു. അതേസമയം മറ്റു സ്വകാര്യ ബാങ്കുകളായ HDFC Bank(-1.6%), Kotak Bank(-1.5%) എന്നിവ നഷ്ടത്തിൽ നിഫ്റ്റിയുടെ ടോപ്പ് ലൂസർ പട്ടികയിലേക്ക് തള്ളപ്പെട്ടു.\n6550 കോടി രൂപയുടെ ഏറ്റവും വലിയ ഓർഡർ സ്വന്തമാക്കിയതിന് പിന്നാലെ IRB Infra(+3.2%) ഓഹരി നേട്ടത്തിൽ അടച്ചു.\nഐടി ഓഹരികൾ വീണ്ടും ലാഭമെടുപ്പിന് വിധേയമായി. HCL Tech(-1.9%), TechM(-2.6%), TCS(-1.3%), Infosys(-1.4%) എന്നിവ നഷ്ടത്തിൽ അടച്ചു.\nBajaj Auto(+1.7%) ഓഹരിയിൽ 52 ആഴ്ചയിലെ ഉയർന്ന നിലയിൽ നിന്നും ശക്തമായ ബെെയിംഗ് നടന്നതായി കാണാം. മറ്റു ഓട്ടോ ഓഹരികളായ VS Motors(+1.6%), Eicher Motors(+1.3%), Maruti(+1.3%) എന്നിവ നേട്ടത്തിൽ അടച്ചു.\nഇൻഫ്രാസ്ട്രക്ചർ ഓഹരികളിൽ ഇന്ന് ശക്തമായ വിൽപ്പന അരങ്ങേറി. JSW Steel(-2.9%), UltraTech Cement(-2.6%), Shree Cement(-2.5%) എന്നിവ നിഫ്റ്റിയുടെ ടോപ്പ് ലൂസർ പട്ടികയിലേക്ക് തള്ളപ്പെട്ടു. നിഫ്റ്റി റിയൽറ്റി (-1.4%) നഷ്ടത്തിൽ അടച്ചു.\nപണപ്പെരുപ്പത്തെ പിടിച്ചു കെട്ടുന്നതിനായി എത്രയും വേഗം പലിശ നിരക്ക് ഉയർത്തേണ്ടിവരുമെന്ന് യുഎസ് ഫെഡ് ഇന്നലെ സൂചിപ്പിച്ചതിന് പിന്നാലെ ലോക വിപണി താഴേക്ക് കൂപ്പുകുത്തി.\nഎങ്കിലും ബാങ്ക് നിഫ്റ്റി ശക്തമായി നിലകൊണ്ടതായി കാണാം. ദിവസത്തെ കാൻഡിലിലേക്ക് നോക്കിയാൽ സൂചിക ലാഭത്തിലാണ് വ്യാപാരം അവസാനിപ്പിച്ചതെന്ന് കാണാം. വിപണി ബെയറിഷായി നിന്നപ്പോൾ പോലും ബാങ്ക് നിഫ്റ്റി ശക്തമായി നിലകൊണ്ടു.\n37850, 38000 എന്നിവ ബാങ്ക് നിഫ്റ്റിക്ക് വളരെ നിർണായകമാണ്. മുന്നിലേക്ക് 18000 നിഫ്റ്റിക്ക് ശക്തമായ പ്രതിബന്ധമായേക്കുമെന്നാണ് കാണാനാകുന്നത്. ഒരു ടെക്ക്നിക്കൽ പ്രതിബന്ധം എന്നതിന് ഉപരി മാനസികമായി ഈ നിലയിൽ സൂചിക ശക്തമായ പ്രതിബന്ധം നേരിടുന്നു. ഇത് മറികടന്നാൽ വിദേശ നിക്ഷേപ സ്ഥാപനങ്ങൾ ഇന്ത്യൻ വിപണിയിൽ നിന്നും ഓഹരികൾ വീണ്ടും വാങ്ങികൂട്ടുമെന്ന് കരുതാം. കഴിഞ്ഞ3ദിവസമായി എഫ്ഐഐകൾ ഓഹരികൾ വാങ്ങികൂട്ടുകയാണ്. ഈ ട്രെൻഡ് തുടരുമെന്ന് പ്രതീക്ഷിക്കാം.\n2022ലെ ആദ്യ വീക്കിലി എക്സ്പെയറി നിങ്ങൾക്ക് എങ്ങനെ ഉണ്ടായിരുന്നു? കമന്റ് ചെയ്ത് അറിയിക്കുക.\nPrevious story :ഒമെെക്രോൺ വ്യാപനം പിവിആറിന് ഭീഷണി ആകുന്നത് എങ്ങനെ?\nNext story :ഇന്ത്യയിലെ ഏറ്റവും വലിയ ഫോറെക്സ് ബോണ്ട് ഇടപാടിലൂടെ4ബില്യൺ ഡോളർ സമാഹരിച്ച് ആർഐഎൽ - ടോപ് 10 വാർത്തകൾ


Sports – Online Media\nഐപിഎല്ലിന്റെ മനം കവര്‍ന്ന സഞ്ജുവിന് തകര്‍പ്പന് സര്‍പ്രൈസൊരുക്കി ആരാധിക\nഐപിഎല് പതിനൊന്നാം എഡിഷനില് താരമായിരിക്കുകയാണ് രാജസ്ഥാന് റോയല്‍സിന്റെ മലയാളി താരം സഞ്ജു സാംസണ്. ബാറ്റിങ്ങില് മികച്ച പ്രകടനം നടത്തുന്ന താരം ഇതിനോടകം തന്നെ ക്രിക്കറ്റ് ലോകത്തിന്റെ പ്രശംസപിടിച്ചു കഴിഞ്ഞു. രാജസ്ഥാന്റെ ആറ് മത്സരങ്ങള് പൂര്‍ത്തിയായപ്പോള് ...\nPosted in SportsLeaveaComment on ഐപിഎല്ലിന്റെ മനം കവര്‍ന്ന സഞ്ജുവിന് തകര്‍പ്പന് സര്‍പ്രൈസൊരുക്കി ആരാധിക\nഇംഗ്ലീഷ് പ്രീമിയര് ലീഗ് വമ്പന്മാരായ ആഴ്‌സണിലിനോടും സൂപ്പര് താരം മെസ്യൂത് ഓസിലിനോടുമുള്ള ആരാധന മൂത്ത് സ്വന്തം മകന് ഓസിലിന്റെ പേരിട്ട മഞ്ചേരിക്കാരന് ഹൃദയം തൊട്ട മറുപടിയുമായി ജര്‍മ്മന് താരം. തന്റെ ഫെയ്‌സ്ബുക്ക് അക്കൗണ്ടിലാണ് മലപ്പുറം ...\nPosted in SportsLeaveaComment on മലപ്പുറത്തെ കാല്‍പന്ത് ഭ്രാന്തിന് ഗണ്ണേഴ്‌സ് സൂപ്പര്‍താരം മെസ്യൂത് ഓസിലിന്റെ സര്‍പ്രൈസ്\nകേരളത്തിന്റെ നെല്ലറയായ ആലപ്പുഴയുടെ മണ്ണിലൂടെ അനുജത്തിയുടെ കയ്യുംപിടിച്ച് ഭിക്ഷയാചിച്ചു നടന്ന ഏഴുവയസ്സുകാരന്. ഒരു വൃദ്ധക്കൊപ്പം ഭക്തരുടെ മുന്നില് കൈ നീട്ടി ഓച്ചിറ പരബ്രഹ്മ ക്ഷേത്രത്തിന് മുന്നില് നിന്ന ആ ബാലന് ഇന്ന് ലോകോത്തര താരങ്ങള് ...\nPosted in SportsLeaveaComment on അനുജത്തിയെയുംകൂട്ടി തെരുവില് ഭിക്ഷയാചിച്ച് നടന്ന ബാലന് ക്രിസ്ത്യാനോ റൊണാൾഡോക്കൊപ്പം പന്ത് തട്ടാനൊരുങ്ങുന്നു; മണികണ്ഠന്റെ എന്ന അത്ഭുത ബാലൻ്റെ കഥ\nഇന്ത്യന് ഫുട്‌ബോള് ഇതിഹാസങ്ങളിലൊരാളായ ഐഎം വിജയനെ ആദരിക്കാനൊരുങ്ങി ഗോകുലം കേരള എഫ്‌സി. ഗോകുലം എഫ്‌സിയുടെ അടുത്ത ഹോം മാച്ചിലാണ് കേരള ഫുട്‌ബോളിനും രാജ്യത്തിനും നിരവധി സംഭാവനകള് നല്‍കിയ താരങ്ങളെ ആദരിക്കുന്നത്. ഗോകുലം കേരള എഫ്‌സി ...\nPosted in SportsLeaveaComment on ബ്ലാസ്‌റ്റേഴ്‌സ് തറടിക്കറ്റ് നല്‍കി അപമാനിച്ച വിജയന് അര്‍ഹിച്ച അംഗീകാരം നല്‍കാന് ഗോകുലം എഫ്‌സി\nഫൈനലിൽ ഓസ്‌ട്രേലിയയെ തകർത്ത് ഇന്ത്യ കീരിടം സ്വന്തമാക്കി. 217 റൺസ് വിജയലക്ഷ്യമായി ഇറങ്ങിയ ഇന്ത്യ രണ്ട് വിക്കറ്റ് നഷ്ടത്തിൽ ലക്ഷ്യം കണ്ടു. മൻജോട്ട് കാൽറയുടെ വെടിക്കെട്ട് സെഞ്ചുറിയുടെ മികവിലാണ് ഇന്ത്യ വിജയം കൈവരിച്ചത്. ജയത്തോടെ ...\nPosted in SportsLeaveaComment on അണ്ടർ 19 വേൾഡ് കപ്പ് കിരീടം ഇന്ത്യയുടെ പുലികുട്ടികൾക്ക്\nകേരളാ ബ്ലാസ്റ്റേഴ്‌സ് മുന്‍കോച്ച് റെനെ മ്യൂലന്‍സ്റ്റീന് തനിക്കെതിരെ ഉന്നയിച്ച ആരോപണങ്ങള് നിഷേധിച്ച് സന്ദേശ് ജിങ്കാന്. ആരോപണങ്ങള് തന്നെ ബാധിച്ചുവെന്ന് വ്യക്തമാക്കുന്ന ജിങ്കന് ആളുകള്‍ക്ക് തന്നിലുള്ള സംശയമകറ്റാനാണ് രംഗത്തെത്തുന്നതെന്നും പറഞ്ഞു. മാതാപിതാക്കളും ഈ വാര്‍ത്തയറിഞ്ഞ് സങ്കടപ്പെടുന്നതും ...\nPosted in SportsLeaveaComment on ആരോപണങ്ങള് നിഷേധിച്ച് സന്ദേശ് ജിങ്കാന്\nലോകത്തിലെ ഏറ്റവും പണമൊഴുകുന്ന ബിസിനസുകളില് ഒന്നാണ് ഫു്ടബോളും. സൂപ്പര് താരങ്ങള്‍ക്ക് നല്‍കുന്ന പ്രതിഫലവും കൈമാറ്റ തുകയും കണ്ട് ലോകം അമ്പരന്ന് നില്‍ക്കുന്നതും അതിന്റെ പണക്കൊഴുപ്പ് കണ്ടിട്ടാണ്. ഇതിന് ഏറ്റവും പുതിയ ഉദാഹരണമാണ് മാഞ്ചസ്റ്റര് യുണൈറ്റഡിന്റെ ...\nPosted in SportsLeaveaComment on സൂപ്പര് താരം പരിശീലനത്തിന് വരുന്നത് രണ്ടര കോടി രൂപയുടെ റോള്‍സ് റോയ്‌സില്\nഇങ്ങനെയും ആരാധകരോ? ഫുട്‌ബോള് ലോകത്തെ അമ്പരപ്പിച്ച് വീണ്ടും കേരള ബ്ലാസ്റ്റേഴ്‌സ് ആരാധകര്\nകേരള ബ്ലാസ്റ്റേഴ്‌സിന്റെ 12ാമനായി അറിയപ്പെടുന്ന ആരാധകര് ലോക ഫുട്‌ബോള് ഭൂപടത്തില് ഇതിനോടകം തന്നെ ഇടം നേടിയതാണ്. ബ്ലാസ്‌റ്റേഴ്‌സിന്റെ മത്സരം സ്വന്തം തട്ടകത്തിലായാലും എതിര് ടീമിന്റെ തട്ടകത്തിലായാലും ഗ്യാലറി മഞ്ഞക്കടലാകുമെന്ന് മുംബൈയുമായി ഇക്കഴിഞ്ഞ മത്സരത്തിലൂടെ തെളിയിച്ചതാണ്. ...\nPosted in SportsLeaveaComment on ഇങ്ങനെയും ആരാധകരോ? ഫുട്‌ബോള് ലോകത്തെ അമ്പരപ്പിച്ച് വീണ്ടും കേരള ബ്ലാസ്റ്റേഴ്‌സ് ആരാധകര്\nശ്രീലങ്കയ്ക്കെതിരായ രണ്ടാം ഏകദിനത്തിൽ അക്ഷരാർത്ഥത്തിൽ മൈതാനത്ത് താണ്ഡവമാടുകയായിരുന്നു രോഹിത് ശർമ. സിക്സുകളും ഫോറുകളും പറത്തി ലങ്കൻ ബോളർമാരെ വെളളം കുടിപ്പിച്ചു. ലങ്കൻ ഫീഡർമാരെ വിശ്രമമില്ലാതെ തലങ്ങും വിലങ്ങും പായിച്ചു. ശർമയുടെ താണ്ഡവമാട്ടം ലങ്കയ്ക്ക് കണ്ടുനിൽക്കാൻ ...\nPosted in SportsLeaveaComment on റിതികയുടെ കണ്ണുനീർ രോഹിത്തിന്റെ ഫ്ലൈയിങ് കിസ്സിൽ അലിഞ്ഞു


കേന്ദ്രത്തിന് കുമ്മനം എംഎൽഎ? പ്രധാനമന്ത്രിക്കൊപ്പം ഇരിക്കേണ്ടവരുടെ ലിസ്റ്റിൽ കുമ്മനത്തെ രേഖപ്പെടുത്തിയിരിക്കുന്നത് 'എംഎൽഎ' എന്ന്-For PMO, Kummanam Rajasekaran the bjp state president isaMLA?\nമെട്രോ ഉദ്ഘാടനം; ചടങ്ങില് പങ്കെടുപ്പിക്കാന് കുമ്മനത്തിന് കേന്ദ്രം നല്‍കിയത് 'എംഎൽഎ' പട്ടം\nമെട്രോ ഉദ്ഘാടനം; ചടങ്ങില് പങ്കെടുപ്പിക്കാന് കുമ്മനത്തിന് കേന്ദ്രം നല്‍കിയത് ‘എംഎൽഎ’ പട്ടം\nപ്രധാനമന്ത്രിയുടെ ഓഫീസ് നൽകിയ പട്ടികയിലാണ് കുമ്മനത്തെ എംഎൽഎ ആയി ഉൾപ്പെടുത്തിയിരിക്കുന്നത്\nUpdated: June 18, 2017 3:44:07 pm\nകൊച്ചി: മെട്രോ ഉദ്ഘാടന ചടങ്ങിനായി കൊച്ചിയിലെത്തിയ പ്രധാനമന്ത്രി നരേന്ദ്ര മോദിക്കൊപ്പം സെന്റ് തെരേസാസ് കോളെജിൽ വെച്ച് നടന്ന ചടങ്ങിൽ പങ്കെടുക്കേണ്ടവരുടെ ലിസ്റ്റിൽ ബിജെപി സംസ്ഥാന അദ്ധ്യക്ഷൻ കുമ്മനം രാജശേഖരനെ രേഖപ്പെടുത്തിരിക്കുന്നത് ‘കുമ്മനം എംഎൽഎ’എന്ന്.\nപ്രധാനമന്ത്രിയുടെ ഓഫീസ് നൽകിയ പട്ടികയിലാണ് കുമ്മനത്തെ എംഎൽഎ ആയി ഉൾപ്പെടുത്തിയിരിക്കുന്നത്.പ്രധാന മന്ത്രിയുടെ ഓഫീസിലെ അണ്ടര് സെക്രട്ടറി അംഗീകരിച്ച പട്ടികയാണിത്. പ്രധാനമന്ത്രി പങ്കെടുത്ത പിഎൻ പണിക്കർ അനുസ്മരണ ചടങ്ങിനുള്ള പട്ടികയിലാണ് എംഎൽഎ എന്ന് രേഖപ്പെടുത്തിയിരിക്കുന്നത്. അതേസമയം പ്രധാനമന്ത്രിക്കൊപ്പം ആദ്യ മെട്രോ യാത്രയിൽ കൂടെയുണ്ടാകേണ്ടവരുടെതായി പ്രധാനമന്ത്രി നൽകിയിട്ടുള്ള ലിസ്റ്റ് പുറത്തു വന്നിട്ടില്ല.\nപ്രധാന മന്ത്രിയുടെ പ്രോട്ടോക്കോള് പാലിക്കേണ്ട അഞ്ച് ചടങ്ങുകളായിരുന്നു ഇന്നലെ സംസ്ഥാനത്ത് ഉണ്ടായിരുന്നത്. ഇതില് നാലിടത്തെ പ്രോട്ടോക്കോള് മാത്രമാണ് പ്രധാനമന്ത്രിയുടെ ഓഫീസ് സംസ്ഥാനത്തിന് കൈമാറിയത്. സെന്‍റ് തെരേസാസ് കോളേജില് ഇന്നലെ പിഎന് പണിക്കര് ഫൗണ്ടേഷന് നടത്തിയ വായന ദിനവുമായി ബന്ധപ്പെട്ട പരിപാടിയിലാണ് കുമ്മനത്തെ പ്രധാനമന്ത്രിയുടെ ഓഫീസ് എംഎല്‍എ എന്ന് വിശേഷിപ്പിച്ചത്. രാജ്യസഭ ഡെപ്യൂ്ട്ടി ചെയര്‍മാന് പിജെ കുര്യന്, കെ. വി തോമസ് എംപി, എന്നിവരും ചടങ്ങില് പങ്കെടുത്തിരുന്നു.\nകൊച്ചി മെട്രോയുടെ ഉദ്ഘാടന യാത്രയില് ബിജെപി സംസ്ഥാന അധ്യക്ഷന് കുമ്മനം രാജശേഖരന് പ്രോട്ടോകോള് ലംഘിച്ച് യാത്ര നടത്തിയത് വലിയ വിവാദമായിരുന്നു. മെട്രോയില് ആദ്യ യാത്ര ചെയ്യുന്നവരുടെ പട്ടികയില് കുമ്മനത്തിന്റെ പേര് ഉണ്ടായിരുന്നില്ല. ഇത് മറികടന്നാണ് പ്രധാനമന്ത്രിക്കൊപ്പം കുമ്മനം രാജശേഖരന് യാത്ര ചെയ്തത്.\nKochi MetroKummanam RajasekharanNarendra Modi\nWeb Title: For pmo kummanam rajasekaran the bjp state president isamla


പ്രായോഗിക തത്വചിന്ത – സർഗ്ഗശേഷിയുടെ മന:ശാസ്ത്രം: ബിനോയ് എം. ജെ. എഴുതുന്ന പുതിയ പംക്തി മലയാളംയുകെയിൽ ആരംഭിക്കുന്നു\n8 April, 2021, 2:17 am\nസർഗ്ഗം എന്ന വാക്കിന്റെയർത്ഥം സൃഷ്ടി എന്നാണ്. സൃഷ്ടി എപ്പോഴും ഈശ്വരനുമായി ബന്ധപ്പെട്ട് കിടക്കുന്നു. നമ്മുടെ ഉള്ളിലും ഈശ്വരൻ വസിക്കുന്നു. ആ ഈശ്വരനിൽ നിന്നും ആശയങ്ങളും അറിവും ശേഖരിക്കുമ്പോൾ നമ്മുടെ ഉള്ളിലെ സർഗ്ഗശേഷി ഉണരുന്നു. എല്ലാവരിലും സർഗ്ഗശേഷി ഉറങ്ങി കിടക്കുന്നു. പരിശ്രമത്തിലൂടെ അതിനെ ഉണർത്തിയെടുക്കുവാനാവും.\nഉള്ളിലെ ഈശ്വരനിൽ നിന്നും നാം ആശയങ്ങൾ സ്വീകരിക്കാൻ നമ്മുടെ ശ്രദ്ധ അൽപാൽപമായി ഉള്ളിലേയ്ക്ക് പോകേണ്ടിയിരിക്കുന്നു. സദാ ധ്യാനിച്ചു കൊണ്ടിരിക്കണമെന്നല്ല ഇതിനർത്ഥം. മറിച്ച് നമ്മുടെ ദൈനംദിന കാര്യങ്ങളിൽ ഏർപ്പെടുമ്പോഴും ചിന്തിക്കുമ്പോഴും പ്രശ്നങ്ങൾ പരിഹരിക്കുമ്പോഴും ഉള്ളിലേക്ക് ഒന്ന് നോക്കുക. വിജ്ഞാനം കുടികൊള്ളുന്നത് നമ്മുടെ പുറത്തല്ല മറിച്ച് അത് നമ്മുടെ ഉള്ളിൽ തന്നെയാണ് എന്ന ഒരു ബോധ്യം വളർത്തിയെടുക്കുക. സംശയങ്ങളും ജിജ്ഞാസയും ഉണ്ടാകുമ്പോൾ , അവ എത്ര തന്നെ ഗൗരവമുള്ളവ ആണെങ്കിലും, നിങ്ങളുടെ ഉള്ളിലേയ്ക്ക് കടന്നു ചെല്ലട്ടെ. ചിന്തിച്ചു നോക്കുക.\nഈ പ്രക്രിയ സംഭവിക്കണമെങ്കിൽ നമുക്ക്, നമ്മോട് തന്നെ നല്ല ബഹുമാനം ഉണ്ടായിരിക്കണം. ഞാൻ ഒരു പുഴുവല്ലെന്നും ,മറിച്ച് എൻെറയുള്ളിൽ ഈശ്വരൻ തന്നെയാണ് വസിക്കുന്നതെന്നും, എന്റ പ്രശ്നങ്ങൾ പരിഹരിക്കാൻ ഉള്ള കഴിവും പ്രാപ്തിയും എനിക്കുണ്ടെന്നും എനിക്ക് എന്റേതായ ഒരു വ്യക്തിത്വവും തത്വചിന്തയും ഉണ്ടെന്നും എൻെറ ജീവിതം എനിക്കിഷ്ടമുള്ളതുപോലെ കൊണ്ടുപോകുവാനുള്ള അവകാശം എനിക്കുണ്ടെന്നും പറഞ്ഞുകൊണ്ട് നാം നമ്മിലേക്കു തന്നെ തിരിയുമ്പോൾ നമ്മിലെ സർഗ്ഗശേഷി ഉണർന്നു തുടങ്ങുന്നു.\nറൊണാള്‍ഡോ എടുത്ത മാറ്റിയ കുപ്പിയിലൂടെ കൊക്കോ കോളയ്ക്ക് നഷ്ടം 520 കോടി ഡോളർ...! റൊണാള്‍ഡോയുടെ വൈറലായ വാര്‍ത്താ സമ്മേളനം...\nസർഗ്ഗശേഷി ഉണരുന്നതിനുള്ള ഏറ്റവും വലിയ തടസ്സം അനുകരണവാസനയാകുന്നു. നാം മറ്റുഉള്ളവരെ അനുകരിക്കുമ്പോൾ നമ്മുടെ ഉള്ളിൽ നിന്നും വരുന്ന വിജ്ഞാനം മറയ്ക്കപ്പെടുന്നു. അനുകരണം എപ്പോഴും പുറത്തേക്ക് നോക്കുവാനുള്ള ഒരു പരിശ്രമമാണ്. എങ്ങനെ ജീവിക്കണമെന്നറിയുന്നതിനു വേണ്ടി പുറത്തേക്ക് നോക്കുന്നയാൾ ഉള്ളിൽ വസിക്കുന്ന ഈശ്വരനെ നിന്ദിക്കുന്നു. അവർ കാലക്രമേണ സമൂഹത്തിന്റെ അടിമകളായി മാറുന്നു. വിലക്കുകളും ഉപാധികളും നിറഞ്ഞ സമൂഹത്തിൽ നാം നാമല്ലാതായി തീരുമ്പോൾ നമ്മിലെ സൃഷ്ടിപരമായ കഴിവുകൾ നിഷ്ക്രിയമായി ഭവിക്കുന്നു. എന്നെ സംബന്ധിച്ചിടത്തോളം സമൂഹത്തെക്കാൾ പ്രധാനപ്പെട്ടത് ഞാൻ തന്നെയാണെന്നും സമൂഹത്തിന് നൽകുവാൻ എനിക്ക് ഒരു സംഭാവന ഉണ്ടെന്നും ഞാൻ മനസ്സിലാക്കുമ്പോൾ എന്നിലെ സർഗ്ഗശേഷി ഉണർന്നു തുടങ്ങുന്നു.


മന്ത്രിസഭാ തീരുമാനങ്ങള് 27/02/2018 – കേരള മുഖ്യമന്ത്രിയുടെ ഔദ്യോഗിക വെബ്സൈറ്റ്\nനിലവില് പി.എം.എ.വൈ പദ്ധതിയില് 1.5 ലക്ഷം രൂപ കേന്ദ്രവിഹിതവും അമ്പതിനായിരം രൂപ സംസ്ഥാനവിഹിതവും അമ്പതിനായിരം രൂപ നഗരസഭാ വിഹിതവും അമ്പതിനായിരം രൂപ ഗുണഭോക്തൃ വിഹിതവുമാണ്. പുതിയ തീരുമാനമനുസരിച്ച് നഗരസഭാവിഹിതം രണ്ടുലക്ഷം രൂപയായി ഉയരും. ഗുണഭോക്തൃവിഹിതം ഉണ്ടാകില്ല. കേന്ദ്രവിഹിതം 1.5 ലക്ഷം രൂപയും സംസ്ഥാനവിഹിതം അമ്പതിനായിരം രൂപയും എന്നതില് മാറ്റമില്ല.\nപി.എം.എ.വൈ പദ്ധതിയുടെ യൂണിറ്റ് നിരക്ക് നാലുലക്ഷമായി ഉയര്‍ത്തുന്നതു മൂലം നടപ്പ് സാമ്പത്തികവര്‍ഷം 459 കോടി രൂപയുടെ അധികബാധ്യത സര്‍ക്കാരിനുണ്ടാകും.\nമുഖ്യമന്ത്രിയുടെ ദുരിതാശ്വാസനിധിയുടെ ഉദ്ദേശ്യലക്ഷ്യങ്ങളുടെ പരിധിയില് ഭൂരഹിത-ഭവനരഹിതര്‍ക്ക് വീട് വെച്ചു നല്‍കുന്നതും കൂടി ഉള്‍പ്പെടുത്താന് തീരുമാനിച്ചു. ലൈഫ് സമ്പൂര്‍ണ ഭവനപദ്ധതിയുടെ വിജയത്തിന് പൊതുസമൂഹത്തില് നിന്ന് ലഭിക്കുന്ന സംഭാവനകള്‍ക്ക് പൂര്‍ണ ആദായനികുതി ഇളവ് ലഭ്യമാക്കുന്നതിന് ഈ തീരുമാനം.\n2. അട്ടപ്പാടിയില് ഐ.ടി.ഡി.പി ഓഫീസര് തസ്തിക\nഅട്ടപ്പാടിയില് ഇന്‍റഗ്രേറ്റഡ് ട്രൈബല് ഡവലപ്പ്മെന്റ് പ്രോജക്റ്റ് ഓഫീസറുടെ തസ്തിക (ഡെപ്യൂട്ടി ഡയറക്റ്റര് കേഡര്) സൃഷ്ടിക്കുവാനും ഈ തസ്തികയില് പട്ടികവര്‍ഗവികസനവകുപ്പിലെ ഡെപ്യൂട്ടി ഡയറക്റ്റര് കേഡറിലുളള ഉദ്യോഗസ്ഥനെ നിയമിക്കാനും തീരുമാനിച്ചു. ഗ്രാമവികസനവകുപ്പിലെ എ.ഡി.സി. തസ്തിക നിര്‍ത്തലാക്കിയാണ് പുതിയ തസ്തിക സൃഷ്ടിക്കുന്നത്. വിവിധ വകുപ്പുകളിലൂടെ അട്ടപ്പാടിയില് നടപ്പാക്കുന്ന പട്ടികവര്‍ഗക്ഷേമപദ്ധതികള് കാര്യക്ഷമമായി ഏകോപിപ്പിക്കുന്നതിനാണ് പുതിയ തസ്തിക സൃഷ്ടിക്കുന്നത്.\n3. ഇടുക്കി ജില്ലയിലെ പെരിഞ്ചാംകുട്ടി തേക്ക് പ്ലാന്റേഷനില് നിന്നും കുടിയിറക്കപ്പെട്ട 155 കുടുംബങ്ങളെ പുനഃരധിവസിപ്പിക്കുന്നതിന് കുടുംബത്തിന് ഒരു ഏക്കര് വീതം ഭൂമി അനുവദിക്കാന് തീരുമാനിച്ചു. ഇവര്‍ക്ക് പെരിഞ്ചാംകുട്ടിയില് തന്നെ ഭൂമി നല്‍കും.\n4. വാഹനാപകടത്തില് മരിച്ച തിരുവനന്തപുരം സ്വദേശികളായ വിജയകുമാര്-ബിന്ദു ദമ്പതികളുടെ അനാഥരായ കുട്ടികളെ സാമൂഹ്യസുരക്ഷാ മിഷന്റെ സ്നേഹപൂര്‍വം പദ്ധതിയില് ഉള്‍പ്പെടുത്താന് തീരുമാനിച്ചു. ഈ പദ്ധതിയില് വരുന്ന കുട്ടികള്‍ക്ക് പഠനത്തിന് നിശ്ചിത തുക സ്റ്റൈപെന്‍ഡായി ലഭിക്കും. ഈ കുട്ടികള്‍ക്ക് വീട് വെക്കുന്നതിന് മുഖ്യമന്ത്രിയുടെ ദുരിതാശ്വാസനിധിയില് നിന്ന് അഞ്ച് ലക്ഷം രൂപ അനുവദിക്കാനും തീരുമാനിച്ചു. ഇതിനു പുറമെ കുട്ടികളുടെ പേരില് ഓരോ ലക്ഷം രൂപ ബാങ്കില് സ്ഥിരം നിക്ഷേപമിടാനും അതിന്‍റെ പലിശ കുട്ടികളുടെ പഠനത്തിന് ഉപയോഗിക്കാനും തീരുമാനിച്ചു. ഇതിനുളള രണ്ടുലക്ഷം രൂപയും മുഖ്യമന്ത്രിയുടെ ദുരിതാശ്വാസനിധിയില് നിന്ന് നല്‍കും.\n5. മാര്‍ച്ച് ഒന്നുമുതല് സംസ്ഥാനത്ത് ബസ് ചാര്‍ജ് വര്‍ധിക്കുമ്പോള് സൂപ്പര് എയര് എക്സ്പ്രസ്, മള്‍ടി ആക്സില്, സ്കാനിയ, വോള്‍വോ, ജന്‍റം, ജന്‍റം എ.സി എന്നിവയുടെ നിരക്കും വര്‍ദ്ധിപ്പിക്കാന് തീരുമാനിച്ചു. സൂപ്പര് എയര് എക്സ്പ്രസ്സിന്റെ നിരക്ക് കിലോമീറ്ററിന് 85 പൈസയില്‍നിന്ന് 93 പൈസയായി വര്‍ദ്ധിക്കും. മള്‍ടി ആക്സില്, സ്കാനിയ, വോള്‍വോ നിരക്ക് 1.91 രൂപയില്‍നിന്ന്2രൂപയാകും. ജന്‍റം എ.സി.യുടെ കിലോമീറ്റര് നിരക്കില് മാറ്റമില്ല. എന്നാല് മിനിമം ചാര്‍ജ് 15 രൂപയില് നിന്ന് 20 രൂപയാകും. ജന്‍റം നോണ് എ.സി. നിരക്ക് 70 പൈസയില്‍നിന്ന് 80 പൈസയാകും.\n6. അക്കമ്മ ചെറിയാന്റെ പേരില് സാംസ്കാരികസമുച്ചയം\nസ്വാതന്ത്ര്യസമരപോരാളി അക്കമ്മ ചെറിയാന്റെ പേരില് സാംസ്കാരികസമുച്ചയം നിര്‍മിക്കുന്നതിന് ഇടുക്കി ജില്ലയിലെ പീരുമേട് വില്ലേജില് റവന്യൂ വകുപ്പിന്റെ ഉടമസ്ഥതയിലുളള 4.31 ഏക്കര് സ്ഥലം സാംസ്കാരികവകുപ്പിന്റെ ഉപയോഗത്തിന് വിട്ടുനല്‍കാന് തീരുമാനിച്ചു.\n7. കിഫ്ബിയുടെ കീഴില് 100 കോടി രൂപയുടെ അംഗീകൃതമൂലധനവും 50 കോടി രൂപയുടെ അടച്ചുതീര്‍ത്ത മൂലധനവുമുളള അസെറ്റ് മാനേജ്മെന്റ് കമ്പനി രൂപീകരിക്കാന് മന്ത്രിസഭാനുമതി നല്‍കി. അടിസ്ഥാനസൗകര്യവികസനത്തിന് വ്യത്യസ്തധനസ്രോതസ്സുകള് പ്രയോജനപ്പെടുത്തുന്നതിനാണ് ഇത്തരം സംരംഭം ഉണ്ടാക്കുന്നത്.\n8. കേരള സെറാമിക്സ് കമ്പനി ലിമിറ്റഡിലെ തൊഴിലാളികളുടെ ദീര്‍ഘകാലക്കരാര് നടപ്പാക്കാന് തീരുമാനിച്ചു. ഇതിന് 2011 ഏപ്രില് മുതല് പ്രാബല്യമുണ്ടാകും. കമ്പനിയുടെ തനത് ഫണ്ടില് നിന്ന് ബാധ്യത നിര്‍വഹിക്കണമെന്ന വ്യവസ്ഥയിലാണ് കരാര് നടപ്പാക്കാന് അനുമതി നല്‍കിയത്.


വടക്കന് പാട്ടുകാരന്‍റെ ആദ്യ നാടകം\nരാഷ്ട്രീയ പ്രവര്‍ത്തനവും സാംസ്കാരിക പ്രവര്‍ത്തനവും എഴുത്തും ഒരേപോലെ സമന്വയിക്കപ്പെട്ട ജീവിതത്തിനുടമയായിരുന്നു എം കെ പണിക്കോട്ടി എന്ന എം കേളപ്പേട്ടന്; സാംസ്കാരിക പ്രവര്‍ത്തനത്തെ അദ്ദേഹം രാഷ്ട്രീയ ജീവിതത്തിന്‍റെ ഭാഗമാക്കി. നാടിന്‍റെ പാരമ്പര്യവുമായി ഇണങ്ങിച്ചേര്‍ന്ന വടക്കന്‍പാട്ടിനെയും മറുനാടന് കലാരൂപങ്ങളെയും പുതിയ തലമുറയിലേക്കു പകരുന്നതിന് തന്‍റെ എഴുത്തിനെ അദ്ദേഹം ഉപയോഗപ്പെടുത്തി. വടകരക്കാരുടെ ഏട്ടനും അതിലുപരി എല്ലാ കാര്യങ്ങളിലും ഉപദേശ നിര്‍ദേശങ്ങള് നല്‍കിയിരുന്ന സഖാവുമായിരുന്നു അദ്ദേഹം. ഏവര്‍ക്കും മാതൃകയാക്കാവുന്ന പ്രവര്‍ത്തന ശൈലിയും ഉയരങ്ങള് കീഴടക്കുമ്പോഴും എളിമയുടെ ശരിമ സൂക്ഷിക്കുകയും ചെയ്ത സഖാവിന്‍റെ വേര്‍പാട് സാംസ്കാരിക കേരളത്തിന് തീരാനഷ്ടമാണ്. പുരോഗമന കലാസാഹിത്യസംഘത്തിന്‍റെ സംസ്ഥാന കമ്മിറ്റിയിലുള്‍പ്പെടെ പ്രവര്‍ത്തിച്ച കേളപ്പേട്ടന് സംഘമെന്നാല് ജീവവായു ആയിരുന്നു. പുരോഗമന കലാസാഹിത്യസംഘത്തിന്‍റെ വടകരയിലെ പ്രവര്‍ത്തനങ്ങള്‍ക്ക് എന്നും ഊര്‍ജമായി നിന്നിരുന്നത് കേളപ്പേട്ടനായിരുന്നു.\n1970ല് അദ്ദേഹം എഴുതിയ ശിവപുരംകോട്ട എന്ന വടക്കന്‍പാട്ടിനെ അധികരിച്ച നാടകപുസ്തകം പ്രസിദ്ധീകരിക്കാന് പു.ക.സ തയ്യാറായത് അദ്ദേഹത്തിന്‍റെ ആഗ്രഹ സഫലീകരണമായിട്ടായിരുന്നു.\nനഷ്ടപ്പെട്ടുപോയെന്നു കരുതിയ ഈ നാടകത്തിന്‍റെ കയ്യെഴുത്തുപ്രതി അവിചാരിതമായി ലഭിച്ചപ്പോഴാണ് അതൊന്ന് പ്രസിദ്ധീകരിച്ച് കണ്ടാല് നന്നായിരുന്നെന്മ്പാര്‍ടി സഖാക്കളോട് അദ്ദേഹം പറയുന്നത്. പുരോഗമന കലാസാഹിത്യസംഘം അത് പ്രസിദ്ധീകരിക്കട്ടെ എന്ന് വടകരയിലെ പാര്‍ടി നിര്‍ദേശിക്കുകയും ചെയ്തപ്പോഴാണ് ആ നിയോഗം അഭിമാനത്തോടെ പു.ക.സ ഏറ്റെടുക്കുകയും പ്രസിദ്ധീകരിക്കുകയും ചെയ്തത്. 2018 ജൂലൈയില് ശിവപുരം കോട്ട പുസ്തകമാകുകയും വടകരയിലെ രാഷ്ട്രീയ, സാംസ്കാരിക പ്രവര്‍ത്തകരുടെയും സാധാരണ സഖാക്കളുടെയും സംഗമ വേദിയില് സിപിഐ എം സംസ്ഥാന സെക്രട്ടറി കോടിയേരി ബാലകൃഷ്ണന്‍തന്നെ പുസ്തകപ്രകാശനം നിര്‍വഹിക്കുകയും ചെയ്തു. തന്‍റെ അവസാന നാളുകളില് ഈ പുസ്തകത്തെക്കുറിച്ചും അത് പ്രസിദ്ധീകരിക്കാന് മുന്‍കൈ എടുത്തവരെ കുറിച്ചുമായിരുന്നുനിരന്തരം പറഞ്ഞിരുന്നതെന്ന് കേളപ്പേട്ടന്‍റെ മരണാനന്തരം ബന്ധുക്കളെ സന്ദര്‍ശിച്ചപ്പോള് അവര് പ്രത്യേകം പറയുകയുണ്ടായി. അദ്ദേഹത്തിന് എഴുത്തിനോടുള്ള പ്രതിപത്തി എത്രത്തോളം വലുതായിരുന്നെന്ന് ഇത് സൂചിപ്പിക്കുന്നു. അക്കാലത്ത് പുതുപ്പണത്തെ ഒരു കളരിക്കുവേണ്ടി എഴുതിയ ഈ നാടകം കേരളത്തിനകത്തും പുറത്തും നിരവധി വേദികളില് അവതരിപ്പിക്കുകയുണ്ടായി. നാടകത്തിനെഴുതിയ മുഖവുരയില് കേളപ്പേട്ടന് ഇങ്ങനെ പറഞ്ഞു-"തലശ്ശേരി താലൂക്കിലെ ഒളവിലം എന്ന സ്ഥലത്ത് നാടകം കാണാന് ഞാനും പോയി. തുറന്ന സ്റ്റേജാണ്. ഒരു വീടിനോ മറ്റോ കെട്ടിയിട്ട ഒരു വലിയ തറയിലാണ് നാടകാവതരണം. നാട്ടു മുഖ്യസ്ഥരടക്കമുള്ള നൂറുകണക്കിനാളുകള് കാണികളായെത്തിയിരുന്നു. നാടകത്തിന് ഏറ്റവും നല്ല സ്വീകരണം കിട്ടിയതവിടെയാണ്. നാട്ടു മുഖ്യസ്ഥനായ വയോധികനായ ഒരു തടിയന് എനിക്ക് കൈതന്നുകൊണ്ട് പറഞ്ഞു. "ഞാനിതുവരെ ഇത്രയും നല്ല നാടകം കണ്ടിട്ടില്ലെന്ന്" (ഞാന് മനസ്സില് കരുതി ഇയാള് അധികം നാടകം കണ്ടിട്ടില്ലെന്ന്). എന്നിരുന്നാലും ആ ഓര്‍മ എന്‍റെ മനസ്സില് മായാതെ കിടക്കുന്നു". വടക്കന്‍പാട്ടിനെ അധികരിച്ച് അപൂര്‍വം ചില നാടകങ്ങളേ നമുക്ക് ലഭിച്ചിട്ടുള്ളൂ. അവയില് മുഖ്യ സ്ഥാനം നേടിയ ഒരു നാടകമാണ് ശിവപുരം കോട്ട.\nഈ പുസ്തകത്തിന് അവതാരിക എഴുതിയ പ്രൊഫ. കടത്തനാട്ട് നാരായണന് നാടകത്തിന്‍റെ ഒരു സംക്ഷിപ്ത രൂപം നമുക്കുമുന്നില് അവതരിപ്പിക്കുന്നു. ഈ പുസ്തകത്തിന് മാറ്റുകൂട്ടുന്നത് കേളപ്പേട്ടന്‍റെ ജീവിതത്തെക്കുറിച്ചും എഴുത്തിനെക്കുറിച്ചുമുള്ള ഡോ. കെ എം ഭരതന്‍റെ സമഗ്രമായ പഠനമാണ്. അതിലൊരിടത്ത് ഇങ്ങനെ പറയുന്നു: "രാഷ്ടീയപ്രവര്‍ത്തമായാലും സ്വ ജീവിതത്തെ അര്‍ഥപൂര്‍ണ്ണമാക്കുന്ന ഒരാവിഷ്കാരം എന്നതില്‍കവിഞ്ഞ് അദ്ദേഹം കണക്കാക്കിയിരുന്നില്ല. അതുകൊണ്ടുതന്നെ തന്‍റെ പ്രവര്‍ത്തനങ്ങള്‍ക്കുപിറകില് സവിശേഷമായൊരു കര്‍തൃത്വമുണ്ടെന്ന് അദ്ദേഹം വിശ്വസിക്കുകയോ അങ്ങനെയൊന്നിനെ സ്ഥാപിക്കാന്‍വേണ്ടി പ്രവര്‍ത്തിക്കുകയോ ചെയ്തില്ല. സാമൂഹ്യ രാഷ്ട്രീയ പ്രവര്‍ത്തനങ്ങളിലെ എല്ലാ മേന്മയും പാര്‍ടിക്കും സഖാക്കള്‍ക്കും വിട്ടുകൊടുത്ത് സ്വയം ഒഴിഞ്ഞുമാറിയുള്ള നില്‍പിന്‍റെ ഭാവം ജീവിതത്തിലെന്നതുപോലെ എഴുത്തിലും അദ്ദേഹം നിലനിര്‍ത്തുന്നുണ്ട്." രാഷ്ട്രീയത്തിന്‍റെ എല്ലാ അങ്കങ്ങളിലും കച്ചകെട്ടിനില്‍ക്കുമ്പോഴും എഴുത്തിനെ തന്‍റെ ജീവിതത്തിന്‍റെ പ്രധാന ഭാഗമാക്കി. ആത്മകഥ, നോവല്, കവിത, ഹാസ്യ സാഹിത്യം, പഠനങ്ങള്, ബാലസാഹിത്യം എന്നീ വിഭാഗങ്ങളിലായി 13 കൃതികള് അദ്ദേഹം പ്രസിദ്ധീകരിച്ചിട്ടുണ്ട്. 2005ല് പ്രസിദ്ധീകരിക്കപ്പെട്ട അമൃതസ്മരണകള് എന്ന ആത്മകഥ 1933 മുതല് 2003 വരെയുള്ള എഴുപതു കൊല്ലത്തെ തന്‍റെ ജീവിതരേഖയാണ്. പണിക്കോട്ടിയുടെയും വടകരയുടെയും മാത്രമല്ല ഉത്തരകേരളത്തിന്‍റെതന്നെ ഒരുകാലത്തെ ചരിത്രംകൂടിയാണ് ഈ ആത്മകഥ. നാടക രചനാ വൈഭവം കേളപ്പേട്ടനില് എങ്ങനെയുണ്ടായി എന്ന് നാം അത്ഭുതത്തോടെ വീക്ഷിച്ചുപോകും. തച്ചോളി ഒതേനന് കുഞ്ഞിക്കന്നിയിലുണ്ടായ മകന് കുഞ്ഞിക്കേളുവിന്‍റെ കഥപറയുന്ന ശിവപുരം കോട്ട വായിക്കുമ്പോള് സാഹിത്യഭംഗികൊണ്ടും ആസ്വാദനംകൊണ്ടും ഒറ്റയിരിപ്പിനുതന്നെ വായിച്ചു പോകാന് കഴിയുന്ന ഒന്നാണീ നാടകം. നാടകത്തിന്‍റെ ഇതിവൃത്തം വടക്കന്‍പാട്ടിലേതാണെങ്കിലും എം കെ പണിക്കോട്ടി തന്‍റേതായ ശൈലിയില് എഴുതിയ സംഭാഷണങ്ങളും ഉണ്ടാക്കിയ മുഹൂര്‍ത്തങ്ങളും നിറഞ്ഞ നാടകം വായനക്കാരിലും പ്രേക്ഷകരിലും ആകാംക്ഷ ഉണ്ടാക്കുന്നതാണ്. തച്ചോളി ഒതേനന്, ചാപ്പന്, കുഞ്ഞിക്കന്നി, കുഞ്ഞിക്കേളു, കോമപ്പന്, ഉണ്ണി, കൊടുമല കുങ്കന് എന്നിവരാണ് പ്രധാന കഥാപാത്രങ്ങള്.\nമാധവി, പയ്യമ്പള്ളി, കുഞ്ഞാലി, വാഴുന്നവര്, നാടുവാഴി കേളപ്പനമ്പ്യാര് തുടങ്ങിയ ഉപകഥാപാത്രങ്ങളും നാടകത്തിന്‍റെ ഉയര്‍ച്ചയില് പ്രധാന പങ്കുവഹിക്കുന്നുണ്ട്. 8 രംഗങ്ങളിലായാണ് നാടകാവതരണം. ഓരോ രംഗം അവസാനിക്കുമ്പോഴും കര്‍ട്ടന് വീഴുന്നത് കേളപ്പേട്ടന് രസകരമായാണ് അവതരിപ്പിക്കുന്നത്. കുഞ്ഞാലിയുടെ പോക്കുനോക്കി ചാപ്പകുറുപ്പ് കുറെനേരം ഇരുന്നതും ഉടന് ഒരു കോട്ടുവാ ഇട്ടതും കര്‍ട്ടന് വീണതും ഒന്നിച്ചു കഴിഞ്ഞു. ഉണ്ണി തലയ്ക്ക് കൈകൊടുത്തുകൊണ്ട് അവിടെ ഇരിക്കുന്നു. മാധവി മൂക്കിന്മേല് കൈവെച്ചുകൊണ്ട് ആ ഇരിപ്പ് നോക്കിനില്‍ക്കുന്നു. ഈ സന്ദര്‍ഭത്തില് അല്‍പംപോലും താമസിക്കാതെ കര്‍ട്ടന് പാഞ്ഞെത്തുന്നു. പാട്ട് തീര്‍ന്നതും യവനികവീണതും ഒന്നിച്ചായിരുന്നു. കൊടുമല കുങ്കന്‍റെ കുത്തേറ്റ് തന്‍റെ അച്ഛനായ ഒതേനന്‍റെ മടിയില് കിടന്ന് കുഞ്ഞിക്കേളു മരിക്കുന്നതാണ് നാടകത്തിന്‍റെ അവസാനഭാഗം. എന്‍റെ മോനെ എന്ന ആര്‍ത്തനാദത്തോടെ കുഞ്ഞിക്കന്നി മകന്‍റെ ശരീരത്തില് മൂര്‍ച്ഛിച്ച് വീഴുന്നു. ഈ രംഗം നോക്കിനില്‍ക്കാവാതെ അവസാന കര്‍ട്ടന് ധൃതിയില് വീഴുന്നു എന്നാണ് അദ്ദേഹം എഴുതുന്നത്. മനസ്സിനെ സ്പര്‍ശിക്കുന്ന നിരവധി മുഹൂര്‍ത്തങ്ങള് നാടകവായനയില് നമുക്ക് അനുഭവിക്കാന് കഴിയും. ശിവപുരം കോട്ടയുടെ മുന്‍ഭാഗത്തെ പടകാളി മുറ്റമാണ് നാടകത്തിന്‍റെ ആദ്യരംഗം. കുഞ്ഞിക്കന്നിയുടെ മുന്നില് മകനായ കുഞ്ഞിക്കേളു നടത്തുന്ന ഉറുമിപ്പയറ്റും വാള്‍പ്പയറ്റും നമ്മെ വല്ലാതെ ആകര്‍ഷിക്കും. തന്‍റെ അച്ഛനാണ് ഒതേനന് എന്നറിയാതെ കുഞ്ഞിക്കേളു ഒതേനന്‍റെ മരുമകള് ഉണ്ണിയോട് ലോകനാര്‍കാവിലെ ചിറയ്ക്കരികില്‍വെച്ച് നടത്തുന്ന വാക്പോര് കേളപ്പേട്ടന് വളരെ മനോഹരമായി ചിത്രീകരിച്ചിരിക്കുന്നു. ചിറയില് കുളിക്കാന് വന്ന ഉണ്ണിയോടും തോഴിയോടും എണ്ണയും താളിയും ചോദിക്കുകയാണ് കുഞ്ഞിക്കേളു. താനും തോഴിയും തേച്ചതിന്‍റെ ബാക്കി താളി ചിറക്കടവില് ഒഴുക്കാമെന്നും നിര്‍ബന്ധമാണെങ്കില് മുണ്ടുകെട്ടി പിടിച്ചോളണമെന്നും ഉണ്ണി കുഞ്ഞികേളുവിനോട് ധിക്കാരത്തോടെ പറയുകയാണ്. ആവശ്യത്തിന് എണ്ണയും താളിയും വേണമെങ്കില് ഭാര്യയെക്കൊണ്ട് എടുപ്പിച്ച് കൊണ്ടുവരണമെന്നും ഉണ്ണി പറയുന്നുണ്ട്. അതിന് ഞാന് പുടമുറികഴിച്ചിട്ടില്ല എന്ന് കുഞ്ഞിക്കേളു മറുപടി പറയുന്നു. എന്നാല് പെങ്ങളെക്കൊണ്ടെടുപ്പിക്കണം. ഉണ്ണി പറയുന്നു. എന്‍റെ അമ്മ ഒന്നേ പ്രസവിച്ചിട്ടുള്ളൂ, കുഞ്ഞിക്കേളുവിന്‍റെ മറുപടി. എന്നാല് അമ്മയെ ഇങ്ങ് കൂട്ടായിരുന്നു. ഇതുകേട്ട ഉടനെ കുഞ്ഞിക്കേളുവിന്‍റെ മട്ട് മാറുന്നു. തച്ചോളി ഒതേനന്‍റെ മരുമകളല്ലേ, അതല്ലേ ഇത്ര ധിക്കാരം. ഞാനാരാണെന്ന് തെളിയിച്ചുതരട്ടെ എന്ന് പറഞ്ഞുകൊണ്ട് കുഞ്ഞിക്കേളു ഉണ്ണിയുടെ കയ്യിലുണ്ടായിരുന്ന താളിക്കും കിണ്ണത്തിനും ഒരു ചവിട്ടുകൊടുക്കുന്നു. ഉണ്ണിയുടെ ദേഹം മുഴുവന് അത് തെറിക്കുന്നു. എതിര്‍ഭാഗത്തുകൂടി കടന്നുവന്ന തച്ചോളി ഒതേനന്‍റെയും കണ്ടാച്ചേരി ചാപ്പന്‍റെയും ദേഹത്തും അല്‍പം തെറിക്കുന്നു. തന്‍റെ മരുമകള് ഉണ്ണിയോടു കാണിച്ച ഈ ധിക്കാരം കണ്ട് ഒതേനന് കുഞ്ഞിക്കേളുവിനോട് തട്ടിക്കയറുന്നു. പിന്നീട് കുഞ്ഞിക്കേളുവും ഒതേനനും തമ്മില് നടന്ന വാക്പയറ്റ് വല്ലാത്ത ആവേശത്തോടെയല്ലാതെ വായിക്കാന് കഴിയില്ല. അതിനാവശ്യമായ സംഭാഷണങ്ങള് എം കെ പണിക്കോട്ടി അവതരിപ്പിച്ചിരിക്കുന്നത് അത്ര മനോഹരമായിട്ടാണ്. അവസാനം സ്വന്തം അച്ഛനായ ഒതേനനോട് അങ്കംകുറിച്ചാണ് കുഞ്ഞിക്കേളു മടങ്ങുന്നത്. മയ്യഴി പുത്തന് കളരിയില് ഒതേനനും കുഞ്ഞിക്കേളുവും തമ്മില് നടക്കുന്ന അങ്കം നാടകത്തിന്‍റെ 6-ാം രംഗത്തില് നമുക്ക് വായിക്കാം. ഉദ്വേഗജനകമായ ആ വാള്‍പ്പയറ്റ് രംഗങ്ങള് അല്‍പം പേടിയോടെ മാത്രമെ നമുക്ക് വീക്ഷിക്കാനാകു. കേവലം 16 വയസ്സുള്ള കുഞ്ഞിക്കേളു വീരശൂര പരാക്രമിയായ ഒതേനനെ വധിക്കുമെന്ന ഘട്ടം എത്തിയപ്പോള് അവിടെ ഒരു വൃദ്ധന് ചാടിവീഴുന്നുണ്ട്. അരുത് മകനെ അരുത്. നിന്‍റെ അച്ഛനെ കൊല്ലരുത്.\nഎന്നുപറഞ്ഞ് കുഞ്ഞിക്കേളുവിനെ തടഞ്ഞ ആ വൃദ്ധന് വേഷം മാറി അവിടെ എത്തിയ കുഞ്ഞിക്കന്നി ആയിരുന്നു. കുഞ്ഞിക്കേളുവിന്‍റെ കുടുംബശത്രുവായ കൊടുമലകുങ്കന് ശിവപുരം കോട്ട പിടിച്ചെന്നറിഞ്ഞ് പാഞ്ഞെതത്തിയ കുഞ്ഞിക്കേളുവും കൊടുമല കുങ്കനുമായുള്ള അങ്കവും അവസാനം കൊടുമല കുങ്കനെ വധിക്കുന്നതും ഗുരതരമായി മുറിവേറ്റ കുഞ്ഞിക്കേളു ഒതേനന്‍റെ മടിയില്‍കിടന്ന് മരിക്കുന്നതും ആണ് നാടകത്തിന്‍റെ അവസാന രംഗം. നാടകം വായിച്ച് ആസ്വദിക്കേണ്ട ഒന്നല്ലെങ്കിലും സ്റ്റേജില് അവതിപ്പിച്ചാലുണ്ടാക്കാന് കഴിയുന്ന എല്ലാ വികാരങ്ങളും ഉല്‍പാദിപ്പിക്കാന് തക്ക വിധമാണ് എം കെ പാണിക്കോട്ടി ഈ നാടക രചന നിര്‍വഹിച്ചിരിക്കുന്നത്. 1970 കാലത്തെ ഭാഷാപരമായ അല്‍പസ്വല്‍പം അന്തരങ്ങള് ഒഴിച്ചുനിര്‍ത്തിയാല് നാടകത്തിന്‍റെ വായന വളരെ ആസ്വാദ്യകരംതന്നെ. പ്രേംനസീറും സത്യനും, മധുവുമൊക്കെ അഭിനയിച്ച് ഓരോ കഥാപാത്രത്തെയും അനശ്വരമാക്കിയ ഒതേനന്‍റെ മകന് എന്ന സിനിമയുടെ മൂലരചന ശിവപുരം കോട്ട എന്ന എം കെ പണിക്കോട്ടിയുടെ ഈ നാടകമാണ്, പണിക്കോട്ടി അതറിഞ്ഞിട്ടില്ലെങ്കിലും പുരോഗമന കലാസാഹിത്യസംഘം വടകര മേഖലാ കമ്മിറ്റി പ്രസിദ്ധീകരിച്ച ഈ പുസ്തകത്തിന് 100 രൂപയാണ് വിലയിട്ടിരിക്കുന്നത്. വടകരയിലെ ചിത്രകാരന് പി രമേശിന്‍റെ ചിത്രങ്ങളും പുസ്തകത്തെ മനോഹരമാക്കുന്നു.


അപകടത്തിനു പിന്നില് എംഎല്‍എ തന്നെ; കുല്‍ദീപ് സിങ് സെന്‍ഗാറിനെ കുടുക്കി ഉന്നാവോ പെണ്‍കുട്ടിയുടെ മൊഴി - BIGNEWSLIVE | Latest Malayalam News\nഅപകടത്തിനു പിന്നില് എംഎല്‍എ തന്നെ; കുല്‍ദീപ് സിങ് സെന്‍ഗാറിനെ കുടുക്കി ഉന്നാവോ പെണ്‍കുട്ടിയുടെ മൊഴി\nഉന്നാവോ പെണ്‍കുട്ടി സഞ്ചരിച്ച കാറിനെ നമ്പര് പ്ലേറ്റില്ലാതെ വന്ന ഒരു ട്രക്ക് ഇടിച്ചു തെറിപ്പിക്കുകയായിരുന്നു.\nന്യൂഡല്‍ഹി: അന്ന് നടന്ന കാറപടകത്തിന് പിന്നില് എംഎല്‍എ കുല്‍ദീപ് സിങ് സെന്‍ഗാര് തന്നെയെന്ന് ഉറപ്പിച്ച് മൊഴി നല്‍കി ഉന്നാവോ പെണ്‍കുട്ടി. കഴിഞ്ഞ ദിവസമാണ് പെണ്‍കുട്ടി സിബിഐയ്ക്ക് മൊഴി നല്‍കിയത്. അപകടത്തിന് തൊട്ടു മുന്‍പ് എംഎല്‍എയും കൂട്ടാളികളും തന്നെ ഭീഷണിപ്പെടുത്തിയിരുന്നതായും പെണ്‍കുട്ടി കൂട്ടിച്ചേര്‍ത്തു.\nഉന്നാവോ പെണ്‍കുട്ടി സഞ്ചരിച്ച കാറിനെ നമ്പര് പ്ലേറ്റില്ലാതെ വന്ന ഒരു ട്രക്ക് ഇടിച്ചു തെറിപ്പിക്കുകയായിരുന്നു. ട്രക്ക് അമിതവേഗതിയിലായിരുന്നതും അപകടരീതി കണ്ട ദൃക്‌സാക്ഷികളും മനഃപൂര്‍വ്വം കാറിനെ ഇടിച്ചു തെറിപ്പിക്കുകയായിരുന്നുവെന്നാണ് വെളിപ്പെടുത്തിയത്. മുന്‍കൂട്ടി പദ്ധതിയിട്ട വിധം തോന്നിപ്പിക്കും ആ അപകടം എന്നാണ് പലരുടെയും മൊഴി.\nഅപകടത്തില് പെണ്‍കുട്ടിയുടെ രണ്ട് ബന്ധുക്കള് മരിച്ചിരുന്നു. പെണ്‍കുട്ടി അത്യാസന്നനിലയില് കഴിയുകയായിരുന്നു. ഇവരുടെ അഭിഭാഷകനും അപകടത്തില് സാരമായി പരിക്കേറ്റിരുന്നു. അതിതീവ്രപരിചരണ വിഭാഗത്തില് കഴിഞ്ഞ പെണ്‍കുട്ടിയെ കഴിഞ്ഞ ദിവസമാണ് വാര്‍ഡിലേയ്ക്ക് മാറ്റിയത്. പിന്നീട് ആരോഗ്യം വീണ്ടെടുത്ത് ശേഷം മൊഴി നല്‍കുകയായിരുന്നു.\nജൂലൈ 28 നായിരുന്നു ഉന്നാവോ പെണ്‍കുട്ടി സഞ്ചരിച്ച വാഹനം അപകടത്തില്‍പ്പെട്ടത്. കേസില് അന്വേഷണം നേരിടുന്ന ബിജെപി എംഎല്‍എ കുല്‍ദീപ് സിങ് സെന്‍ഗറിനെ ബിജെപി സസ്പെന്റ് ചെയ്തിരുന്നു. 2017ല് ജോലി വാഗ്ദാനവുമായി ബന്ധപ്പെട്ട് കാണാനെത്തിയ, അന്ന് 17 വയസ് പ്രായമുണ്ടായിരുന്ന പെണ്‍കുട്ടിയെ എംഎല്‍എ അടക്കമുള്ളവര് ചേര്‍ന്ന് പീഡിപ്പിച്ചുവെന്നാണ് ഉയര്‍ന്ന പരാതി. പരാതി ശക്തമായതോടെയാണ് നടുക്കുന്ന അപകടമുണ്ടായത്.\nTags: Kuldeep Singh SengarKuldeep Singh Sengar MLA\n'മോഹന്‍ലാല് ദൈവത്താല് തെരഞ്ഞെടുക്കപ്പെട്ട പുത്രനാണ്'; മഞ്ജു വാര്യര്\nചന്ദ്രയാന് 2; സോഫ്റ്റ് ലാന്‍ഡിംഗിനായി ഇനി മണിക്കൂറുകള് മാത്രം; ആകാംഷയോടെ നിമിഷങ്ങള് എണ്ണി രാജ്യം\nആകാശം കാക്കാൻ ശബ്ദത്തിന്റെ ഇരട്ടി വേഗത്തിൽ കുതിക്കുന്ന ആകാശ് മിസൈലിന്റെ കരുത്ത്; 5000 കോടി നൽകി കേന്ദ്രം; പാകിസ്താനും ചൈനയും ലക്ഷ്യം


സൗദി രാജാവ് അബ്ദുള്ള ബിന് അബ്ദുല് അസീസ് അന്തരിച്ചു | Daily Kerala Malayalam News\nHome Featured News സൗദി രാജാവ് അബ്ദുള്ള ബിന് അബ്ദുല് അസീസ് അന്തരിച്ചു\nPosted By: adminon: January 23, 2015 In: Featured News, InternationalNo Comments\nറിയാദ്: സൗദി ഭരണാധികാരിയും ഇരു തിരുഗേഹങ്ങളുടെ സേവകനുമായ അബ്ദുള്ള ബിന് അബ്ദുല് അസീസ് (90) അന്തരിച്ചു. ശ്വാസകോശ രോഗത്തെത്തുടര്‍ന്ന് ദീര്‍ഘനാളായി ചികിത്സയിലായിരുന്നു. സൗദി സമയം ഇന്ന് പുലര്‍ച്ചെ ഒരു മണിയോടെയായിരുന്നു അന്ത്യം. ഡിസംബര് 31 നാണ് ന്യൂമോണിയയെത്തുടര്‍ന്ന് അദ്ദേഹത്തെ ആസ്പത്രിയില് പ്രവേശിപ്പിച്ചത്.\nഅദ്ദേഹത്തിന്റെ സഹോദരന് സല്‍മാന് ബിന് അബ്ദുല് അസീസ് അല് സൗദ്(79) പുതിയ രാജാവായി സ്ഥാനമേല്‍ക്കും. അന്തരിച്ച രാജാവിന്റെ അര്‍ധ സഹോദരന് മുഖ്‌റിനാണ് പുതിയ കിരീടാവകാശി.\nസംസ്‌ക്കാരം ഇന്ന് ഉച്ചയ്ക്ക് ശേഷം നടന്നേക്കും. പുതിയഭരണാധികാരിയുടെ സ്ഥാനമേല്‍ക്കല് ചടങ്ങും ഇന്ന് തന്നെ നടക്കും.രാജാവിന്റെ നിര്യാണത്തില് അമേരിക്കന് പ്രസിഡന്റ് ബരാക് ഒബാമ അനുശോചിച്ചു.\nആധുനിക സൗദി അറേബ്യയുടെ സ്ഥാപകനായ അബ്ദുള് അസീസ് അല് സൗദിന്റെ 37 മക്കളില് 13 ാമനാണ് അബ്ദുള്ള രാജാവ്. മാതാവ് ഫഹ്ദ രാജാവിന്റെ 16 ഭാര്യമാരില് എട്ടാമത്തെയാളായിരുന്നു. കൊട്ടാരത്തിലെ ഇസ്ലാമിക് സ്‌കൂളില് നിന്ന് മതവിദ്യാഭ്യാസവും സാഹിത്യവും ശാസ്ത്രവും പഠിച്ച അബ്ദുള്ള രാജാവ് 1961 ല് മക്കയുടെ മേയറായി ഭരണരംഗത്ത് തുടങ്ങി. 1962 ല് സൗദി നാഷണല് ഗാര്‍ഡിന്റെ കമാന്‍ഡറായി. 1975 ല് അധികാരമേറ്റ ഖാലിദ് രാജാവ് അബ്ദുള്ള ബിന് അബ്ദുല് അസീസ് ഉപപ്രധാനമന്ത്രിയാക്കി ഉയര്‍ത്തി.\n1970 കളില് അമേരിക്കയുടെ ഏറ്റവും വലിയ വിമര്‍ശകനായിരുന്നു അബ്ദുള്ള. 1980 ല് ജോര്‍ദ്ദാനും സിറിയയും തമ്മിലുണ്ടാകേണ്ടിയിരുന്ന യുദ്ധം ഇല്ലാതാക്കാന് ഇടപെട്ടതിലൂടെ നയതന്ത്ര രംഗത്തും അദ്ദേഹം സുസമ്മതനായി. 1982 ല് കരീടാവകാശിയും ആദ്യ ഉപപ്രധാനമന്ത്രിയുമായി. അര്‍ധസഹോദരനായ ഫഹദ് രാജാവിന്റെ മരണത്തെ തുടര്‍ന്ന് 2005 ആഗസ്ത് ഒന്നിനാണ് അദ്ദേഹം രാജാവായി സ്ഥാനമേറ്റത്.\nലോകത്തെ ഏറ്റവും വലിയ എണ്ണകയറ്റുമതി രാജ്യത്തിന്റെ അധിപനായി ഒരു ദശാബ്ദക്കാലം അദ്ദേഹം ഭരണം നടത്തി.\nഭൂമിയിലെ ഏറ്റവും യാഥാസ്ഥിതികമായ ഒരു രാജ്യത്തിന്റെ പരമാധികാരിയായിരിക്കുമ്പോഴും പാശ്ചാത്യ രാജ്യങ്ങളുമായി നല്ല ബന്ധം പുലര്‍ത്താന് അബ്ദുള്ള രാജാവിന് കഴിഞ്ഞിരുന്നു. അമേരിക്കയുമായും ബ്രിട്ടനുമായും അടുത്ത ബന്ധം പുലര്‍ത്തുന്നതില് അദ്ദേഹം പ്രത്യേക താല്‍പര്യമെടുത്തു. സൗദിയുടെ പരിഷ്‌കര്‍ത്താവായാണ് അദ്ദേഹം അറിയപ്പെടുന്നത്. മാമൂലുകള്‍ക്കെതിരെ പോരാടിയും സ്ത്രീകളുടെ അവകാശങ്ങള് സംരക്ഷിച്ചും ധീരമായ നിലപാടുകളെടുക്കാന് അദ്ദേഹം തയ്യാറായി. സ്ത്രീകള്‍ക്ക് വോട്ടവകാശം നല്‍കിയതും വനിതകള്‍ക്ക് ഒളിമ്പിക്‌സില് പങ്കെടുക്കാന് അനുവാദം നല്‍കിയതും അബ്ദുള്ള രാജാവായിരുന്നു.\nഅറബ് ലോകത്ത് വിവിധരാജ്യങ്ങളില് ഭരണാധികാരികള്‍ക്കെതിരെ ജനങ്ങള് പ്രക്ഷോഭത്തിനിറങ്ങിയപ്പോള് അബ്ദുള്ള രാജാവിന്റെ ഭരണത്തില് സൗദിയിലെ ജനങ്ങള് തൃപ്തരായിരുന്നു.\n2005 ല് കൊണ്ടുവന്ന സ്‌കോളര്‍ഷിപ്പ് പദ്ധതിയുടെ ഫലമായി സൗദിയിലെ യുവജനങ്ങള്‍ക്ക വിദേശ സര്‍വകലാശാലകളില് ഉന്നതപഠനത്തിന് അവസരം നല്‍കി. ഈ പദ്ധതിയിലൂടെ ഇതുവരെ 25 വിദേശരാജ്യങ്ങളിലായി 70,000 ത്തോളം സൗദി വിദ്യാര്‍ഥികള് പഠനം പൂര്‍ത്തിയാക്കി.\nപെണ്‍കുട്ടികളുടെ പഠനത്തിന് ഊന്നല് നല്‍കി ഒരു വിദ്യാഭ്യാസ വകുപ്പില് ഡെപ്യൂട്ടി മന്ത്രിയെ നിയോഗിച്ചു. രാജ്യത്തെ കോടതികളുടെ പ്രവര്‍ത്തനത്തില് സമൂലമായ മാറ്റം കൊണ്ടുവന്നു. ജഡ്ജിമാര്‍ക്ക് വിദഗ്ധ പരിശീലനം നല്‍കി. കിങ് അബ്ദുള്ള ശാസ്ത്ര-സാങ്കേതിക സര്‍വകലാശാല തുടങ്ങി. നീണ്ട 10 വര്‍ഷക്കാലത്തെ ഭരണകാലത്ത് ഒരിക്കല് പോലും അഴിമതിയുടെ കറപുരളാത്ത വ്യക്തി. സൗദിയിലെ വിശ്വാസങ്ങള്‍ക്ക് പ്രധാന്യം നല്‍കിക്കൊണ്ട് തന്നെ ഒട്ടേറെ പരിഷ്‌കാരങ്ങള്‍ക്ക് അദ്ദേഹം തുടക്കം കുറിച്ചു. രാജ്യത്ത് കൂടുതല് സ്വാതന്ത്ര്യം അനുവദിക്കുന്ന തരത്തില് അദ്ദേഹം നിയമങ്ങള് പരിഷ്‌കരിച്ചു. ലോകത്തെ ഏറ്റവും ധനാഢ്യനായ ഭരണാധികാരികളില് ഒരാളായിരുന്നു അബ്ദുള്ള രാജാവ്.\nഅബ്ദുള്ള രാജാവിന്റെ നയങ്ങളെ പൂര്‍ണ്ണമായും പിന്തുടരുന്നയാളാണ് പുതിയ രാജാവ് സല്‍മാന് ബിന് അബ്ദുല് അസീസ് അല് സൗദ്. അധികാര രംഗത്ത് മാത്രമല്ല രാജകുടുംബത്തിലും ശക്തനാണ് സല്‍മാന് ബിന് അബ്ദുല് അസീസ് അല് സൗദ്.\nസൗദി അറേബ്യയുടെ സ്ഥാപകനും ആദ്യ ഭരണാധികാരിയുമായ അബ്ദുല് അസീസ് അല് സൗദിന്റെ 25 ാമത്തെ മകനാണ് സല്‍മാന്. അബ്ദുള്ള രാജാവിന്റെ അര്‍ധ സഹോദരന്. 1935 ഡിസംബര് 31 ന് ജനിച്ച സല്‍മാനും സഹോദരങ്ങളും സൗദിരി സെവന് എന്നാണ് അറിയപ്പെടുന്നത്. ഹസ്സ ബിന് അഹമ്മദ് അല് സൗദെരിയാണ് ഇവരുടെ മാതാവ്. രാജകുടുംബത്തില് ഏറ്റവും സ്വാധീനമുള്ള സംഘമായിരുന്നു സൗദെരി സെവന്.\n20 വയസുള്ളപ്പോള് റിയാദ് ഗവര്‍ണറായാണ് സല്‍മാന് ബിന് അബ്ദുല് അസീസ് അല് സൗദ് അധികാരത്തിലെത്തുന്നത്. ആധുനിക റിയാദിന്റെ ശില്‍പിയായാണ് അദ്ദേഹം അറിയപ്പെടുന്നത്. രാജകുടുംബത്തിലെ മധ്യസ്ഥനായും സല്‍മാന് അറിയപ്പെടുന്നു. രാജകുടുംബത്തിന്റെ ഐക്യം തകരാതെ നോക്കുന്നതില് എന്നും മുന്‍കൈയെടുത്തിരുന്നത് സല്‍മാന് ബിന് അബ്ദുല് അസീസ് അല് സൗദാണ്.\n2012 ജൂണിലാണ് അദ്ദേഹം കിരീടാവകാശിയാകുന്നത്. ഭരണകാര്യങ്ങളില് കാര്‍ക്കശ്യം പുലര്‍ത്തുന്ന അദ്ദേഹം എല്ലാ ദിവസവും രാവിലെ കൃത്യം ഏഴു മണിക്ക് ഓഫീസിലെത്തുമെന്നാണ് റിപ്പോര്‍ട്ട്. മൂന്നു വിവാഹം കഴിച്ചിട്ടുള്ള സല്‍മാന് ബിന് അബ്ദുല് അസീസ് അല് സൗദിന് 10 മക്കളുണ്ട്. പെട്രോളിയം മന്ത്രാലയത്തിലെ സഹമന്ത്രി അബ്ദുള് അസീസ് ബിന് സല്‍മാനും ബഹിരാകാശത്തു പോയ ആദ്യ സൗദിക്കാരനായ സുല്‍ത്താന് രാജകുമാരനും ഇദ്ദേഹത്തിന്റെ മക്കളാണ്. ഒരുവര്‍ഷത്തോളമായി അബ്ദുള്ള രാജാവ് അധികാരത്തില്‍നിന്ന് വിട്ടുനിന്നപ്പോള് രാജ്യത്തിന്റെ ഭരണം നിയന്ത്രിച്ചത് സല്‍മാന് ബിന് അബ്ദുല് അസീസ് അല് സൗദാണ്. നിരവധി ആരോഗ്യപ്രശ്‌നങ്ങളുള്ളയാളാണ് 79 കാരനായ സല്‍മാന് ബിന് അബ്ദുല് അസീസ് അല് സൗദും.\nബെല്ലിന്റെ സെഞ്ച്വറിയില് ഇംഗ്ലണ്ടിന് മികച്ച സ്‌കോര്\nതാമസിയാതെ ഇന്റര്‍നെറ്റ് ‘അപ്രത്യക്ഷമാകു’മെന്ന് ഗൂഗിള് തലവന്


Thursday 15 October 2015 12:58 am IST\nകോഴിക്കോട്: ശ്രീനാരായണ ധര്‍മ്മത്തില് നിന്നും എസ്എന്‍ഡിപി വ്യതിചലിച്ചിരിക്കുകയാണെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്. എസ്എന്‍ഡിപിയുമായി സിപിഎമ്മിന് എതിര്‍പ്പില്ല. എസ്എന്‍ഡിപി നേതൃത്വം ആര്‍എസ്എസുമായി സഹകരിക്കുന്നതിനെയാണ് സിപിഎം എതിര്‍ക്കുന്നതെന്നും അദ്ദേഹം പറഞ്ഞു. കോഴിക്കോട് പ്രസ്‌ക്ലബില് മുഖാമുഖം പരിപാടിയില് സംസാരിക്കുകയായിരുന്നു അദ്ദേഹം. ശാശ്വതീകാനന്ദയുടെ മരണത്തിന് ശേഷം അധികാരത്തില് വന്ന ഇടതുസര്‍ക്കാര് മരണത്തെക്കുറിച്ച് അന്വേഷിക്കാന് ക്രൈംബ്രാഞ്ച് അന്വേഷണം ഏര്‍പ്പെടുത്തിയിരുന്നു. എന്നാല് ഇന്നുണ്ടായ വെളിപ്പെടുത്തലുകളുടെ വിവരങ്ങള് അന്ന് കണ്ടെത്തിയിരുന്നില്ല. ശാശ്വതീകാനന്ദസ്വാമിയുടെ മരണത്തിലെ ദുരൂഹത കണ്ടെത്താന് പ്രത്യേക അന്വേഷണസംഘത്തെ നിയോഗിക്കണം. അദ്ദേഹം ആവശ്യപ്പെട്ടു. ഐഎസിന്റെ ഭാരത പതിപ്പാണ് ആര്‍എസ്എസ് എന്നും കോടിയേരി ആരോപിച്ചു. സംവരണത്തിനെതിരെയുള്ള ആര്‍എസ്എസ് തലവന് മോഹന്‍ഭാഗവതിന്റെ പ്രസ്താവന പിന്നോക്ക വിഭാഗത്തിനെതിരെയാണെന്നും, എസ്‌സി-എസ്ടി സംവരണം തുടരണമെന്നാണ് സിപിഎമ്മിന്റെ അഭിപ്രായമെന്നും അദ്ദേഹം പറഞ്ഞു. സമുദായത്തിനുള്ള സംവരണത്തോത് നഷ്ടപ്പെടരുത്. ഇതിനനുസരിച്ച് ഭരണഘടനാ ഭേദഗതി ഉണ്ടാവണം. സംവരണാനൂകൂല്യം ഇല്ലാത്ത വിഭാഗത്തിന് നിശ്ചിതശതമാനം സംവരണം വേണമെന്നും കോടിയേരി പറഞ്ഞു.\nഎസ്എന്‍ഡിപി സമ്പന്ന വര്‍ഗ്ഗത്തിന്റെ സംഘടനയായി മാറിയെന്ന് കോടിയേരി\nഎസ്എന്‍ഡിപിയുടെ പാര്‍ട്ടിയുമായി സിപിഎം സഹകരിക്കില്ല: കോടിയേരി\nഉമ്മന്‍ചാണ്ടി സര്‍ക്കാരിന് കേന്ദ്രസര്‍ക്കാരിനോട് മൃദുസമീപനമെന്ന് കോടിയേരി\nകോടിയേരി വിവരമില്ലായ്മയുടെ രാജാവ്: വി മുരളീധരന്\nവിവരമില്ലാത്തവരുടെ രാജാവാണ് കോടിയേരി: വി.മുരളീധരന്


Sunny Leone And Husband Daniel Weber Adopt Baby Girl - Malayalam Filmibeat\n| Updated: Friday, July 21, 2017, 11:44 [IST]\nഇന്ത്യയുടെ ഹോട്ട് സുന്ദരി സണ്ണി ലിയോണ് അമ്മയായി. വാര്‍ത്ത കേട്ടവര് ഒന്ന് അമ്പരന്നെങ്കിലും സണ്ണിയും ഭര്‍ത്താവ് ഡാനിയേല് വെബറും കൂടി ഒരു പെണ്‍കുഞ്ഞിനെ ദത്തെടുക്കുകയായിരുന്നു. മഹാരാഷ്ട്രയിലെ ലാത്തൂറില് നിന്നുമാണ് സണ്ണി കുഞ്ഞിനെ സ്വന്തമാക്കിയത്. നിഷ കൗര് വെബര് എന്നാണ് കുഞ്ഞിന് പേര് നല്‍കിയിരിക്കുന്നത്.\nസണ്ണിയും ഭര്‍ത്താവും അവരുടെ ജീവിതത്തിലേക്ക് ഒരു കുഞ്ഞു അതിഥിയെ സ്വാഗതം ചെയ്തു എന്ന് പറഞ്ഞ് കൊണ്ട് നടി ഷെര്‍ലിന് ചോപ്രയാണ് ട്വിറ്ററിലുടെ വാര്‍ത്ത പുറത്ത് വിട്ടത്. അതിനിടെ സണ്ണിയുടെയും വെബറിന്റെയും കൂടെ ഇരിക്കുന്ന ഒരു കുഞ്ഞിന്റെ ചിത്രം ഇതിനകം സോഷ്യല് മീഡിയയില് വൈറലായി മാറിയിരുന്നു.\nഏറെ നാളത്തെ കാത്തിരിപ്പിനൊടുവില് സണ്ണി ലിയോണും അമ്മയായിരിക്കുകയാണ്. 21 മാസം പ്രായമായ ഒരു പെണ്‍കുഞ്ഞിനെയാണ് സണ്ണിയും ഭര്‍ത്താവും കൂടി ദത്തെടുത്തിരിക്കുന്നതെന്നാണ് വാര്‍ത്തകള്.\nനിഷ കൗര് വെബര്\nസണ്ണിയുടെ കുഞ്ഞിന്റെ പേര് നിഷ കൗര് വെബര് എന്നാണെന്നാണ് പറയുന്നത്. മഹാരാഷ്ട്രിയിലെ ലാത്തൂറില് നിന്നുമാണ് കുഞ്ഞിനെ ദത്തെടുത്തിരിക്കുന്നത്.\nഅതിനിടെ സണ്ണി ലിയോണ് ദത്തെടുത്ത കുഞ്ഞ് ഇതാണെന്ന് പറഞ്ഞ് സോഷ്യല് മീഡിയയിലുടെ ഒരു ചിത്രം വൈറലായി മാറിയിരുന്നു. എന്നാല് ഇതിലൊന്നും ഔദ്യോഗിക സ്ഥിരികരണം ഇനിയും വന്നിട്ടില്ല.\nഷെര്‍ലീന് ചോപ്ര പറയുന്നത്\nസണ്ണിയും ഭര്‍ത്താവും അവരുടെ ജീവിതത്തിലേക്ക് ഒരു കുഞ്ഞു അതിഥിയെ സ്വാഗതം ചെയ്തു എന്ന് പറഞ്ഞ് കൊണ്ട് നടി ഷെര്‍ലിന് ചോപ്രയാണ് ട്വിറ്ററിലുടെ വാര്‍ത്ത പുറത്ത് വിട്ടത്.\nഹോട്ട് നടിയായ സണ്ണി ലിയോണ് അമ്മയാകാന് പോവുന്നു എന്ന തരത്തില് വാര്‍ത്തകള് മുമ്പ് പ്രചരിച്ചിരുന്നു. എന്നാല് ഇത് സണ്ണിയും ഭര്‍ത്താവും നിഷേധിച്ചിരുന്നു.\nഇരുവര്‍ക്കും ആശംസയറിയിച്ച നടി ഷെര്‍ലീന് തന്റെ ഇന്‍സ്റ്റാഗ്രാം പേജില് ഒരു ചിത്രവും പങ്കുവെച്ചിരുന്നു. അതിന് മറുപടിയായി സണ്ണി ട്വിറ്ററിലുടെ നന്ദിയും പറഞ്ഞിരുന്നു.\nRead more about: bollywood film actress sunny leone instagram cinema photos daniel weber ബോളിവുഡ് നടി സണ്ണി ലിയോണ് ഐറ്റം ഡാന്‍സ് സിനിമ ഡാനിയേല് വെബര്


എന്‍ജിനിയറിങ്, ഗവേഷണ മേഖലകളില് നിക്ഷേപങ്ങള് നടത്തുമെന്ന് സോന ഗ്രൂപ്പ് - FUTURE KERALA - Future Kerala\nമുംബൈ: ആഗോളതലത്തില് ബിസിനസ്സ് ശക്തമാക്കുന്നതിനായി എഞ്ചിനീയറിങ്, ഗവേഷണ മേഖലകളില് നിക്ഷേപത്തിനൊരുങ്ങി ഓട്ടോ കംപോണന്റ് നിര്‍മാതാക്കളായ സോന ഗ്രൂപ്പ്.\nസംയുക്ത സംരംഭമായ എസ്ബിപിഎഫ്എല്ലില് ജപ്പാനീസ് പങ്കാളി മിത്സുബിഷി മിനറലിന്റെ കൈവശമുണ്ടായിരുന്ന 25 ശതമാനം ഓഹരികള് സോന ഗ്രൂപ്പ് വാങ്ങിയിട്ടുണ്ട്. ഇന്ത്യ, ജര്‍മനി, ഹംഗറി എന്നിവിടങ്ങളിലായി7പ്ലാന്റുകളാണ് എസ്ബിപിഎഫ്എല്ലിനുള്ളത്.\nയുഎസിലും ജപ്പാനിലും ഇലക്ട്രിക് വാഹനങ്ങള്‍ക്ക് ആവശ്യമായ ഘടകങ്ങള് കമ്പനി വിതരണം ചെയ്യുന്നുണ്ട്. അതിനാല് ഉല്‍പ്പന്നങ്ങള് നിര്‍മിക്കുന്നതിന്റെ ടെക്‌നോളജി, മെറ്റീരിയല്‍സ് തുടങ്ങിയവ മെച്ചപ്പെടുത്തുന്നതിനായി കൂടുതല് നിക്ഷേപം കൂടുതലായി നടത്താനാണ് നീക്കമെന്ന് സോനാ ഗ്രൂപ്പ് ചെയര്‍മാന് സഞ്ജയ് കപൂര് പറഞ്ഞു.\nചെറിയ തോതിലുള്ള പ്രവര്‍ത്തനങ്ങളും നിക്ഷേപങ്ങളുമായാണ് കമ്പനി പ്രവര്‍ത്തനം തുടങ്ങിയത്. ഏതാണ്ട്2മില്യണ് യൂറോ മാത്രമായിരുന്നു പ്രാരംഭ മൂലധനം. ഉപകരങ്ങളില് ഏറെയും പണയത്തിനെടുക്കുകയായിരുന്നു. ഇപ്പോള് പ്ലാന്റുകളുടെ വിപുലീകരണത്തിനും മറ്റുമായി കൂടുതല് നിക്ഷേപങ്ങള് നടത്താനാണ് ഒരുങ്ങുന്നത്.\nതങ്ങളുടെ പ്രവര്‍ത്തനങ്ങളില് ചിലത് ജര്‍മ്മനിയിലേക്ക് ഔട്ട്‌സോഴ്‌സ് ചെയ്യുന്നതിനുള്ള സാധ്യതകള് പരിശോധിക്കുകയാണെന്നും സഞ്ജയ് കപൂര് കൂട്ടിച്ചേര്‍ത്തു. ഹംഗറിയിലെ സ്വന്തം സംവിധാനങ്ങളുപയോഗിച്ചും ഇവ നിര്‍വഹിക്കാനാകും. ഇത്തരത്തില് പ്രവര്‍ത്തന ചെലവ് കുറയ്ക്കുന്നതിലൂടെ ആഗോളതലത്തില് കൂടുതല് മത്സരക്ഷമമമായ ഉല്‍പ്പന്നങ്ങള് പുറത്തിറക്കാനാണ് കമ്പനി ലക്ഷ്യമിടുന്നത്.\nകമ്പനിയുടെ ആഗോള ഉപഭോക്താക്കളില് ഡൈംലര്, വോക്‌സ്‌വാഗന്, ഖിനോ, എംഎഎന്, സ്‌കാനിയ, ബിഎംഡബ്ല്യു, പോര്‍ഷെ, കാറ്റെപില്ലര് തുടങ്ങിയവര് ഉള്‍പ്പെടുന്നു. മാരുതി സുസുക്കി, മഹിന്ദ്ര ആന്‍ഡ് മഹിന്ദ്ര, ടിഎഎഫ്ഇ,എസ്‌കോര്‍ട്ട്‌സ്, വോള്‍വോ ഐഷര്, ഐടിഎല്, ഭാരത് ബെന്‍സ് എന്നിവരാണ് എസ്ബിപിഎഫ്എല്ലിന്റെ ഇന്ത്യന്‍ശാഖയുടെ ഉപഭോക്താക്കള്.\nTags:\tinvestment, Sona group\nവികസന പരിപ്രേക്ഷ്യത്തിന്റെ അര്‍ത്ഥാന്തരങ്ങള്\nഡെല്‍ഹിയിലെ ജല ദൗര്‍ലഭ്യം, രക്ഷയുണ്ടോ?\nചകിരി പാഴ്വസ്തുവല്ല, ജൈവ വളത്തിന്റെ ഉറവിടം\nതടിക്കരുത്തിന്റെ കച്ചവടപ്പെരുമയായി പെരുമ്പാവൂര്


തടവുകാർക്ക് ഫോൺ വിളിക്കാൻ ഒത്താശ; ജയിൽ സുപ്രണ്ടിന് കാരണം കാണിക്കൽ നോട്ടീസ് | Show cause notice to jail superintendent\nതടവുകാർക്ക് ഫോൺ വിളിക്കാൻ ഒത്താശ; ജയിൽ സുപ്രണ്ടിന് കാരണം കാണിക്കൽ നോട്ടീസ്\nവിയ്യൂരിൽ ജയിലിൽ സുരക്ഷാ ക്രമീകരണങ്ങളിൽ ഉൾപ്പെടെ സമഗ്ര അഴിച്ചു പണി വേണം. ടി പി വധക്കേസ് പ്രതി കൊടി സുനിയെ കൊലപ്പെടുത്താൻ ക്വട്ടേഷനുണ്ടെന്ന അരോപണത്തിലും അന്വേഷണം വേണമെന്ന് റിപ്പോർട്ടിൽ ആവശ്യപ്പെടുന്നു.\n22 Sep 2021 11:06 AM GMT\nതിരുവനന്തപുരം: തൃശ്ശൂർ വിയ്യൂർ സെൻട്രൽ ജയിലിലെ പ്രതികളുടെ ഫോൺ വിളി സംബന്ധിച്ച് ജയിൽ സൂപ്രണ്ടിന് കാരണം കാണിക്കൽ നോട്ടീസ്. ജയിൽ സൂപ്രണ്ട് എ.ജി സുരേഷിനെതിരെയാണ് നോട്ടീസ്. ഏഴ് ദിവസത്തിനകം മറുപടി നൽകണമെന്ന് നോട്ടീസിൽ ജയിൽ ഡി.ജി.പി വൈ അനിൽകാന്ത് വ്യക്തമാക്കിയിട്ടുണ്ട്. വിയ്യൂർ ജയിലിൽ പ്രതികളുടെ ഫോൺ വിളിയുമായി ബന്ധപ്പെട്ട് ജയിൽ സൂപ്രണ്ട് എ ജി സുരേഷിനെതിരെ ഗുരുതര കണ്ടെത്തലുകളാണ് ഉത്തര മേഖല ജയിൽ ഡി ഐ ജിയുടെ റിപ്പോർട്ടിൽ ഉണ്ടായിരുന്നത്. ഇതിന്റെ അടിസ്ഥാനത്തിലാണ് ജയിൽ മേധാവി ഷേക് ദർവേഷ് സാഹേബ് കാരണം കാണിക്കൽ നോട്ടിസ് നൽകിയത്.7ദിവസത്തിനകം മറുപടി നൽകണം. സൂപ്രണ്ടിന്റെ വിശദീകരണം ലഭിച്ച ശേഷമായിരിക്കും തുടർ നടപടികളിലേക്ക് കടക്കുക.\nടിപി ചന്ദ്രശേഖര വധക്കേസ് പ്രതി കൊടി സുനിയും തൃശ്ശൂരിലെ ഫ്ലാറ്റ് കൊലക്കേസ് പ്രതി റഷീദും ആയിരത്തിലധികം ഫോൺ വിളികൾ നടത്തിയിട്ടുണ്ടെന്നാണ് ഉത്തരമേഖലാ ഡിഐജിയുടെ കണ്ടെത്തൽ. ഫോൺ വിളി അന്വേഷിക്കാൻ നിലവിൽ ജയിൽ വകുപ്പിന് സാങ്കേതിക സംവിധാനങ്ങളിലെന്നും പരിമിതികളുണ്ടെന്നും വ്യക്തമാക്കിയാണ് സമഗ്രമായ പൊലീസ് അന്വേഷണത്തിന് ശുപാർശ ചെയ്യ്തത് വിയ്യൂർ ജയിലിൽ ഉദ്യോഗസ്ഥതലത്തിൽ സമഗ്ര ശുദ്ധീകരണം വേണമെന്നും ഡിഐജി പറയുന്നു. തടവുകാരുടെ വഴിവിട്ട നീക്കങ്ങൾക്ക് ചില ഉദ്യോഗസ്ഥരുടെ പിന്തുണയുണ്ടെന്ന കണ്ടെത്തലിന്റെ അടിസ്ഥാനത്തിലാണിത്.\nഎന്നാൽ തന്നെ കൊലപ്പെടുത്താൻ റഷീദ് ക്വട്ടേഷൻ ഏറ്റെടുത്തുവെന്ന കൊടിസുനിയുടെ മൊഴിയിൽ കഴമ്പില്ലെന്നാണ് ഡിഐജിയുടെ അന്വേഷണത്തിൽ കണ്ടെത്തിയതെന്നും സൂചനയുണ്ട്. കൊടിസുനിയും റഷീദും ഉൾപ്പെടെയുള്ള സംഘങ്ങൾ തമ്മിൽ പരസ്പര സൗഹൃദമുണ്ടെന്നാണ് റിപ്പോർട്ടിലെ വിലയിരുത്തൽ. ആ സാഹചര്യത്തിൽ ആരോപണത്തിൽ കഴമ്പില്ലെന്നാണ് വ്യക്തമാക്കുന്നത്. എങ്കിലും ഈ ആരോപണവും പോലീസ് അന്വേഷിക്കണമെന്ന് ശുപാർശയുണ്ട്.


ബോറിസ് ജോൺസണും ഡേവിഡ് ഡേവിസും രാജിവച്ചു; ബ്രിട്ടീഷ് സർക്കാർ പ്രതിസന്ധിയിൽ - Malayali Express\nബോറിസ് ജോൺസണും ഡേവിഡ് ഡേവിസും രാജിവച്ചു; ബ്രിട്ടീഷ് സർക്കാർ പ്രതിസന്ധിയിൽ\nലണ്ടൻ : തെരേസ മേ സർക്കാരിലെ ഏറ്റവും ശക്തരായ വിദേശകാര്യ സെക്രട്ടറി ബോറിസ് ജോൺസണും ബ്രെക്സിറ്റ് സെക്രട്ടറി ഡേവിഡ് ഡേവീസും രാജിവച്ചു. ബ്രെക്സിറ്റ് ഉടമ്പടിക്കായി യൂറോപ്യൻ യൂണിയനുമായി നടക്കുന്ന വിടുതൽ ചർച്ചകളിലും വ്യാപാര- വാണിജ്യ ഉടമ്പടിയിലും അമിതമായ വിട്ടുവീഴ്ചകൾ ചെയ്യാനുള്ള തീരുമാനത്തിൽ പ്രതിഷേധിച്ചാണ് രാജി. കടുത്ത ബ്രെക്സിറ്റ് വാദികളായ ബോറിസും ഡേവിഡും ഏതാനും മണിക്കൂറുകളുടെ ഇടവേളയിലാണ് രാജിവച്ച് സർക്കാരിനെ പ്രതിസന്ധിയിലാക്കിയത്. ഇവർക്കു പിന്തുണയുമായി ബ്രെക്സിറ്റ് സഹമന്ത്രി സ്റ്റീവ് ബേക്കറും മന്ത്രിമാരുടെ രണ്ട് സഹായികളും രാജിവച്ചു. വരുംദിവസങ്ങളിൽ കൂടുതൽ ബ്രക്സിറ്റ് അനുകൂലികൾ ഇവർക്ക് പിന്തുണയുമായി രംഗത്തുവരുമെന്നാണ് വിലയിരുത്തൽ മുതിർന്ന മന്ത്രിമാർ രാജിവച്ചതോടെ തെരേസ മേയ് സർക്കാരിന്റെ നിലനിൽപുതന്നെ അപകടത്തിലാകുമെന്നാണ് വിലയിരുത്തൽ. മാസങ്ങൾക്കുള്ളിൽ ബ്രിട്ടനിൽ നേതൃമാറ്റമോ പൊതു തിരഞ്ഞെടുപ്പോ ഉണ്ടാകാനുള്ള സാധ്യതയാണ് എല്ലാ രാഷ്ട്രീയ നിരീക്ഷകരും കൽപിക്കുന്നത്.\nജെറമി ഹണ്ട് പുതിയ വിദേശകാര്യ സെക്രട്ടറി\nരാജിവച്ച മന്ത്രിമാർക്ക് ഉടൻതന്നെ പകരക്കാരെ നിയമിച്ച് അതേ നാണയത്തിൽ തിരിച്ചടി നൽകിയിരിക്കുകയാണ് പ്രധാനമന്ത്രി തെരേസ മേയും. ഹെൽത്ത് സെക്രട്ടറിയായിരുന്ന ജെറമി ഹണ്ടാണ് പുതിയ വിദേശ കാര്യ സെക്രട്ടറി. കൾച്ചർ സെക്രട്ടറിയായ മാറ്റ് ഹാൻകോക്കിനെ പുതിയ ഹെൽത്ത് സെക്രട്ടറിയായും നിയമിച്ചു. അറ്റോർണി ജനറൽ ജെറമി റൈറ്റാണ് പുതിയ കൾച്ചർ സെക്രട്ടറി. പാർലമെന്റിലെ പുതുമുഖമായ ജെഫ്രി കോക്സിനെ അറ്റോർണി ജനറലായും നിയമിച്ചു.\nനിലവിൽ ഹൌസിംങ് മിനിസ്റ്ററായിരുന്ന ഡൊമിനിക് റാബാണ് പുതിയ ബ്രക്സിറ്റ് സെക്രട്ടറി. ബ്രക്സിറ്റ് ഹിതപരിശോധനാ കാമ്പയിനിൽ ലീവ് പക്ഷത്തെ പ്രമുഖനായിരുന്നു ഡൊമിനിക്. എന്നാൽ പുതിയ വിദേശകാര്യ സെക്രട്ടറിയായി നിയമിതനായ ജെറമി ഹണ്ട് ഹിതപരിശോധനയിൽ റിമെയ്ൻ പക്ഷത്തായിരുന്നു.\nരാജിവച്ച മന്ത്രിമാരുടെ ഇതുവരെയുള്ള സേവനങ്ങൾക്ക് നന്ദി പറഞ്ഞാണ് പ്രധാനമന്ത്രി മൂന്നുപേരുടെയും രാജി സ്വീകരിച്ചത്. സർക്കാരിന് ഒരു പ്രതിസന്ധിയിലും ഇല്ലെന്ന മട്ടിലാണ് പ്രധാനമന്ത്രി ഉടൻതന്നെ വകുപ്പുകൾ മാറ്റി നൽകിയും പുതിയ മന്ത്രിമാരെ നിയമിച്ചും രാജി സമ്മർദത്തെ അതിജീവിക്താൻ ശ്രമിക്കുന്നത്.\nആദ്യം രാജിവച്ചത് ഡേവിഡ് ഡേവീസ്\nഇതുവരെയുള്ള ബ്രക്സിറ്റ് ചർച്ചകൾക്ക് ചുക്കാൻ പിടിച്ചിരുന്ന ഡേവിഡ് ഡേവീസാണ് ഞായറാഴ്ച രാത്രി അപ്രതീക്ഷിതമായി രാജിവച്ച് ഏവരെയും ആദ്യം ഞെട്ടിച്ചത്. ഏതാനു മണിക്കൂറുകൾ കഴിഞ്ഞ് തിങ്കളാഴ്ച രാവിലെയായിരുന്നു ബോറിസ് ജോൺസന്റെ രാജി പ്രഖ്യാപനം. രാത്രി തന്നെ അദ്ദേഹം ഔദ്യോഗിക വസതി ഒഴിയുകയും ചെ്യ്തു.\nപ്രധാനമന്ത്രിക്ക് കടുത്ത വിമർശനം\nരാജിവച്ച മന്ത്രിമാർ രണ്ടുപേരും ബ്രക്സിറ്റ് ചർച്ചകളിലെ വിട്ടുവീഴ്ചകളുടെ പേരിൽ പ്രധാനമന്ത്രിക്കെതിരേ കടുത്ത വിമർശനമാണ് ഉയർത്തുന്നത്. വളരെ എളുപ്പത്തിൽ പ്രധാനമന്ത്രി ഒട്ടേറെ വിട്ടുവീഴ്ചകൾക്ക് തയാറായി എന്നായിരുന്നു ഡേവിഡ് ഡേവീസിന്റെ വിമർശനം. യധാർഥത്തിൽ യൂറോപ്യൻ യൂണിയൻ വിട്ടുപോരാൻ പ്രധാനമന്ത്രിക്ക് പദ്ധതിയില്ലെന്നു പോലും അദ്ദേഹം പിന്നീട് ടെലിവിഷൻ അഭിമുഖത്തിൽ തുറന്നടിച്ചു.\nബ്രക്സിറ്റിനെക്കുറിച്ചുള്ള തന്റെ സ്വപ്നങ്ങൾ മരിക്കുകയാണെന്നായിരുന്നു ബോറിസ് ജോൺസന്റെ പ്രതികരണം. പ്രധാനമന്ത്രി തെരേസ മേയ് രാജ്യത്തെ സെമി ബ്രക്സിറ്റിലേക്കാണ് നയിക്കുന്നതെന്നും ഇതു ബ്രിട്ടനെ യൂറോപ്യൻ യൂണിയന്റെ കോളനിയാക്കുമെന്നും അദ്ദേഹം രാജിക്കത്തിൽ ആരോപണം ഉന്നയിച്ചു.\nബോറിസിന്റെ തീരുമാനം അമ്പരപ്പിച്ചെന്ന് പ്രധാനമന്ത്രി\nബ്രെക്സിറ്റ് സംബന്ധിച്ച് വെള്ളിയാഴ്ച എടുത്ത കാബിനറ്റ് തീരുമാനങ്ങളെ പൂർണമായും പിന്തുണച്ചശേഷം പെട്ടന്നുണ്ടായ ബോറിസ് ജോൺസന്റെ രാജി തന്നെ തെല്ല് അമ്പരപ്പിച്ചാതായി പ്രധാനമന്ത്രി. ഹിതപരിശോധനയുടെ ഫലത്തെ മാനിച്ചുകൊണ്ടുള്ള തീരുമാനങ്ങൾ മാത്രമേ സർക്കാരിന്റെ ഭാഗത്തുനിന്നും ഉണ്ടാകൂ. അതിർത്തിയുടെയും നിമയമത്തിന്റെയും കറൻസിയുടെയും എല്ലാം നിയന്ത്രണങ്ങൾ തിരിച്ചുപിടിക്കും. രാജ്യതാൽപര്യത്തിനനുസരിച്ചുള്ള വ്യാപാര- വാണിജ്യ കരാറും ബ്രക്സിറ്റ് ഉടമ്പടിയുടെ ഭാഗമായുണ്ടാകുമെന്ന് പ്രധാനമന്ത്രി ആവർത്തിച്ചു.\nഭൂരിപക്ഷം എപ്പോഴും ഭീഷണി\nമന്ത്രിമാരുടെ രാജിയുണ്ടാക്കിയ പ്രതിസന്ധി തൽകാലത്തേക്ക് പരിഹരിക്കാനായാലും തെരേസ മേയുടെ ന്യൂനപക്ഷ സർക്കാരിന്റെ ഭാവി ഏതു നിമിഷവും അപകടത്തിലാകാം. നോർത്തേൺ അയർലൻഡിലെ പ്രാദേശിക കക്ഷിയായ ഡെമോക്രാറ്റിക് യൂണിയനിസ്റ്റ് പാർട്ടിയുടെ (ഡി.യു.പി) 10 എംപിമാരുടെ പിന്തുണയടെയാണ് ടോറി സർക്കാർ ഭൂരിപക്ഷം ഉറപ്പിക്കുന്നത്. രാജിവച്ച മന്ത്രിമാരോടൊപ്പം ഏതാനും ബ്രക്സിറ്റ് വാദികൾകൂടി കൂടിയാൽ ഭൂരിപക്ഷത്തിന് ഡി.യു.പി.യുടെ പിന്തുണ പോരാതെയാകും. ഈ സാഹചര്യത്തിൽ പ്രതിപക്ഷം അവിശ്വാസം കൊണ്ടുവരികയോ സർക്കാർ അവതരിപ്പക്കുന്ന ഏതെങ്കിലും ബില്ല് പാസാകാതെ വരികയോ ചെയ്താൽ മന്ത്രിസഭ വീഴും. ഇതുതന്നെയാണ് ഏതാനും മാസങ്ങളേ തെരേസ മേയ് സർക്കാരിന് ആയുസുണ്ടാകൂ എന്ന് നിരീക്ഷകർ പറയാൻ കാരണം. ഡിയുപിയുടെ സർക്കാരിനുള്ള പിന്തുണതന്നെ ബ്രെക്സിറ്റ് നടപ്പാക്കാനായാണ്. അപ്പോൾ ബോറിസ് ആരോപിക്കുന്നതുപോലെ സെമി ബ്രെക്സിറ്റിനായുള്ള തെരേസ മേയുടെ ശ്രമങ്ങളെ എത്രമാത്രം അവർ പിന്തുണയ്ക്കുമെന്ന് കണ്ടറിയണം.\n2019 മാർച്ച് 29നാണ് ബ്രെക്സിറ്റ് നടപടികൾ പൂർത്തിയാക്കി ബ്രിട്ടനും യൂറോപ്യൻ യൂണിയനും വഴിപിരിയേണ്ടത്. ഇതിനു മുമ്പായി ഇരുകൂട്ടരും പരസ്പരമുള്ള ചർച്ചകൾ പൂർത്തിയാക്കി ഉടമ്പടി ഒപ്പുവയ്ക്കണം. ഇതിനായുള്ള ചർച്ചകൾ പുരോഗമിക്കവേയാണ് പ്രധാമന്ത്രി അമിത വിട്ടുവീഴ്ച ചെയ്യുന്നുവെന്നാരോപിച്ച് മന്ത്രിമാർ രാജി വച്ചിരിക്കുന്നത്. ചർച്ച നയിച്ചിരുന്ന ബ്രെക്സിറ്റ് സെക്രട്ടറി തന്നെ രാജിവച്ചതോടെ സർക്കാരിനുണ്ടായ വിശ്വാസതകർച്ച അതിഭയങ്കരമായി. മികച്ചൊരു ബ്രെക്സിറ്റ് ഡീലുണ്ടാക്കാൻ തെരേസ മേയ്ക്ക് സാധിക്കില്ല എന്നു വിശ്വസിക്കുന്നവരാണ് രാജ്യത്തെ മഹാ ഭൂരിപക്ഷവും എന്നാണ് ഇതേക്കുറിച്ചുള്ള പുതിയ സർവേ ഫലം.\nഗുഹയിൽ കുടുങ്ങിയ കുട്ടികളെ രക്ഷപ്പെടുത്തി: ദൗത്യത്തിനു ലോകം കൈയടിക്കുന്നു\nതെരേസ മേ സർക്കാരിൽനിന്നും കഴിഞ്ഞ എട്ടുമാസത്തിനിടെ രാജിവച്ചത് ഏഴു മന്ത്രിമാർ


ജസ്റ്റിസ് ഫാറൂഖ്; നീതിബോധത്തിന് തിളക്കം കൂട്ടിയ ന്യായാധിപന് – Utharadesam\nകാസര്‍കോടിന്റെ മണ്ണില് നിന്ന് ന്യായാധിപ രംഗത്തെത്തിയ അപൂര്‍വ്വം ചിലരിലൊരാളും ഏറെ ശ്രദ്ധേയനുമായ ജസ്റ്റിസ് എ.എം. ഫാറൂഖും വിടവാങ്ങി. ഹൈക്കോടതി ജഡ്ജിമാരായി കാസര്‍കോട് നിന്ന് ഉയര്‍ന്നു വന്ന ജസ്റ്റിസ് യു.എല്.ഭട്ടും ജസ്റ്റിസ് കെ.എ. മുഹമ്മദ് ഷാഫിയും ജസ്റ്റിസ് എ.എം. ഫാറൂഖും ഒക്കെ കാസര്‍കോടിന് അഭിമാനിക്കാവുന്ന വ്യക്തിത്വങ്ങളാണ്.\nമൊഗ്രാല് പുത്തൂര് ആസാദ് നഗറില് ജനിച്ച ജസ്റ്റിസ് എ.എം. ഫാറൂഖ് തികഞ്ഞ നീതിബോധത്തോടെയാണ് അഭിഭാഷക രംഗത്തേക്ക് കടന്നു വന്നത്. അദ്ദേഹം അഭിഭാഷകനായി 50 വര്‍ഷം പൂര്‍ത്തിയായ വര്‍ഷമായിരുന്നു ഇത്. കൃത്യമായി പറഞ്ഞാല് 1968 ജനുവരി 25നാണ് എ.എം. ഫാറൂഖ് അഭിഭാഷകനായി എന്റോള് ചെയ്തത്. കര്‍ണാടകയിലെ കോടതി മുറികളില് തിളങ്ങിയ അദ്ദേഹത്തിന്റെ വളര്‍ച്ച പിന്നീട് വെച്ചടിവെച്ചായിരുന്നു. ഗവ. പ്ലീഡറും കര്‍ണാടക ഹൈക്കോടതി ജഡ്ജിയും കര്‍ണാടക ജുഡിഷ്യല് അക്കാദമി പ്രസിഡണ്ടും കര്‍ണാടക സ്റ്റേറ്റ് അപ്‌ലിയേറ്റ് അതോറിറ്റി ചെയര്‍മാനുമൊക്കെയായി ജസ്റ്റിസ് എ.എം. ഫാറൂഖ് വളരുമ്പോള് കാസര്‍കോട് ആ നേട്ടം കണ്ട് അഭിമാനിച്ചു. 1995 ഡിസംബര് 18 നാണ് എ.എം. ഫാറൂഖ് കര്‍ണാടക ഹൈക്കോടതി ജഡ്ജിയാവുന്നത്. 10 വര്‍ഷം ആ പദവിയില് ആത്മാര്‍ത്ഥമായ ദൗത്യനിര്‍വ്വഹണം നടത്തി ജസ്റ്റിസ് ഫാറൂഖ് നിറഞ്ഞു നിന്നു. നിഷ്പക്ഷതയും കൃത്യമായ നീതിബോധവും ഫാറൂഖിലെ ന്യായാധിപന്റെ തിളക്കം കൂട്ടി.\nകര്‍ണാടക ഹൈക്കോടതി ജഡ്ജിയായി സ്ഥാനമേറ്റ ആദ്യ നാളുകളില് ജസ്റ്റിസ് ഫാറൂഖിനെ ഉത്തരദേശത്തിന് വേണ്ടി അഭിമുഖം നടത്താനുള്ള ഭാഗ്യമുണ്ടായിരുന്നു എനിക്ക്.\nരണ്ട്പതിറ്റാണ്ടുമുമ്പായിരുന്നു അത്. ഉത്തരദേശം ഓഫ്‌സെറ്റിലേക്ക് മാറിത്തുടങ്ങിയ കാലം. അഹ്മദ് മാഷ് മൂന്ന് പ്രമുഖരുടെ ലിസ്റ്റ് തന്ന് അവരെ അഭിമുഖം നടത്താന് പറഞ്ഞപ്പോള് അതിലൊരാള് ജസ്റ്റിസ് ഫാറൂഖായിരുന്നു. നഗരസഭാ മുന് ചെയര്‍മാന് ടി.ഇ. അബ്ദുല്ല (ജസ്റ്റിസ്ഫാറൂഖിന്റെ ഭാര്യാ സഹോദരന്) അഭിമുഖത്തിന് അദ്ദേഹത്തിന്റെ തറവാട് വീട്ടില് അവസരമൊരുക്കിത്തന്നു. അഭിമുഖം എന്നതിലുപരി മികച്ച ഒരധ്യാപകന്റെ ക്ലാസ് പോലെയാണ് എനിക്കാ സന്ദര്‍ഭം അനുഭവപ്പെട്ടത്. ഓരോ ചോദ്യങ്ങള്‍ക്കുമുള്ള വിശദവും വ്യക്തവുമായ മറുപടി അദ്ദേഹത്തിലുള്ള മതിപ്പ് വര്‍ധിപ്പിക്കുക മാത്രമല്ല, എനിക്ക് കുറേ കാര്യങ്ങള് പഠിക്കാനുള്ള അവസരം കൂടിയായി.\nനീതിയോടുള്ള അടങ്ങാത്ത ആവേശവും സമൂഹത്തിലെ തിന്മകള്‍ക്കെതിരെ പോരാടണമെന്ന ആഹ്വാനവും അദ്ദേഹത്തിന്റെ വാക്കുകളില് തുടിച്ചു നിന്നിരുന്നു. പത്ര പ്രവര്‍ത്തന വഴിയില് ആ അഭിമുഖം എനിക്ക് ഏറെ സഹായകരമായിട്ടുണ്ട്.\nഎളിമ ജസ്റ്റിസ് ഫാറൂഖിന്റെ മുഖമുദ്രയായിരുന്നു. വലിയ പദവിയുടെ അഹന്തയൊന്നും ഒരിക്കലും അദ്ദേഹത്തില് കണ്ടില്ല. മുന് എം.എല്.എ. പരേതനായ ടി.എ. ഇബ്രാഹിം സാഹിബിന്റെ മകളുടെ ഭര്‍ത്താവ് എന്ന നിലയില് തളങ്കരയുടെ മരുമകനായി തീര്‍ന്ന ജസ്റ്റിസ് ഫാറൂഖിനെ ചില ചടങ്ങുകള്‍ക്ക് തളങ്കരയില് കണ്ടുമുട്ടാറുണ്ടായിരുന്നു. എല്ലാവരോടും അദ്ദേഹം അടുത്തിടപഴകി പെരുമാറും.\nന്യായാധിപ രംഗത്തേക്ക് തന്റെ മരുമകനെ കൈപിടിച്ചുയര്‍ത്തിയാണ് ജസ്റ്റിസ് ഫാറൂഖ് മടങ്ങുന്നത്.\nകര്‍ണാടക ഹൈക്കോടതി ജഡ്ജിയായി ജസ്റ്റിസ് ഫാറൂഖിന്റെ മകള് സുരയ്യയുടെ ഭര്‍ത്താവ് മുഹമ്മദ് നവാസ് സ്ഥാനമേറ്റിട്ട് അധിക കാലമൊന്നും ആയിട്ടില്ല. നീതിയുടെ ആ പാരമ്പര്യം മരുമകനിലൂടെ അനുഭവിച്ച് തുടങ്ങുമ്പോഴേക്കും ജസ്റ്റിസ് ഫാറൂഖ് രോഗ ശയ്യയിലായിരുന്നു. ഇന്ന് പുലര്‍ച്ചെ ബംഗളൂരുവിലെ ആസ്പത്രിയില് ജസ്റ്റിസ് ഫാറൂഖ് മരണത്തിന് കീഴടങ്ങിയപ്പോള് കാസര്‍കോട് അഭിമാനത്തോടെ ചൂണ്ടിക്കാട്ടിയിരുന്ന വ്യക്തിത്വത്തെയാണ് നഷ്ടമായത്.


കശ്മീര്; ഇന്ത്യക്കെതിരെയുള്ള പ്രതിഷേധ റാലിക്ക് ഇന്ന് തുടക്കം - TVSAMSKARA\nകശ്മീര് വിഷയത്തില് ഇന്ത്യക്കെതിരെ പ്രതിഷേധ റാലിയുമായി ഇമ്രാന്‍ഖാന്. ഇമ്രാന് ഖാന് പ്രഖ്യാപിച്ച പ്രതിഷേധ റാലി സമ്മേളനത്തിന് ഇന്ന് തുടക്കം. പാകിസ്ഥാന് കശ്മീര് ജനതയ്‌ക്കൊപ്പമാണെന്നും, ലോകശ്രദ്ധ കശ്മീരിലേക്ക് എന്നീ മുദ്രവാക്യങ്ങള് ഉയര്‍ത്തി പിടിച്ചാണ് ഇക്കുറി ഇമ്രാന് ഖാന് റാലി സംഘടിപ്പിക്കുന്നത്.\nറാലിയില് ഇമ്രാന് നയപ്രഖ്യാപന പ്രസ്താവന നടത്തുമെന്നും റിപ്പോര്‍ട്ടുണ്ട്. കശ്മീരിന്റെ പ്രത്യേക അവകാശം റദ്ദാക്കിയ ഇന്ത്യയുടെ തീരുമാനത്തിനെതിരെ ലക്ഷ്യമിട്ടുള്ളതാണ് ഇമ്രാന്റെ നയപ്രഖ്യാപനം എന്നാണ് വിലയിരുത്തൽ. വന് റാലിക്കായി സെപ്റ്റംബര് 11-നായിരുന്നു ഇമ്രാന് ട്വീറ്റിലൂടെ ആഹ്വാനം ചെയ്തത്. കശ്മീര് വിഷയത്തില് നിരന്തരം ഇടപെടല് നടത്തിയിട്ടും വിജയിക്കാതെ വന്നപ്പോഴാണ് ഇമ്രാന് പുതിയ നീക്കവുമായി രംഗത്തെത്തിയത്.\nകശ്മീര് വിഷയം അന്താരാഷ്ട്രതലത്തില് എത്തിക്കുന്നതില് പാകിസ്ഥാന് പരാജയപ്പെട്ടിരുന്നു. തുടര്‍ന്ന് കശ്മീര് വിഷയത്തില് ഇടപെടില്ലെന്ന് യുഎന് കൂടി വ്യക്തമാക്കിയതോടെ പാകിസ്ഥാന് ഒറ്റപ്പെടുകയായിരുന്നു.\nIMRAN KHAN kashmir kashmir issue pok


സെഞ്ചൂറിയന് ക്രിക്കറ്റ് ടെസ്റ്റില് ഇന്ത്യയുടെ വിധി കുറിക്കപ്പെട്ടു | KOYILANDY DIARY\nസെഞ്ചൂറിയന് ക്രിക്കറ്റ് ടെസ്റ്റില് ഇന്ത്യയുടെ വിധി കുറിക്കപ്പെട്ടു\nഅത്ഭുതം സംഭവിച്ചില്ലെങ്കില് തോല്‍വി ഉറപ്പ്. പരമ്ബരയും കൈവിട്ട് പോകും. തോല്‍വിയുടെ ആഘാതം മുന്നില് നില്‍ക്കുമ്ബോഴും നാണക്കേടിന്റെ മറ്റൊരു റെക്കോഡും ഈ ടെസ്റ്റില് ചേതേശ്വര് പൂജാര സ്വന്തം പേരില് കുറിച്ചു.\nഒരു ടെസ്റ്റ് മത്സരത്തിന്റെ രണ്ട് ഇന്നിങ്സിലും റണ്ണൗട്ടാകുന്ന ആദ്യ ഇന്ത്യന് താരമായി പൂജാര. ഏറ്റവും ഒടുവില് 2000 ത്തില് ന്യൂസിലന്‍ഡിന്റെ സ്റ്റീഫന് ഫ്ളെമിങ്ങാണ് ഇതിന് മുമ്ബ് രണ്ട് ഇന്നിങ്സിലും റണ്ണൗട്ടായത്.\nക്രിക്കറ്റ് ചരിത്രത്തില് പൂജാര രണ്ട് ഇന്നിങ്സിലും റണ്ണൗട്ടാകുന്ന ബാറ്റ്സ്മാന്മാരുടെ പട്ടികയില് 25 ാമനായി ചേര്‍ക്കപ്പെട്ടു.\nമൂന്നാം റണ്ണിനുള്ള ശ്രമത്തിലാണ് പൂജാര ഇന്ന് രണ്ടാം ഇന്നിങ്സില് റണ്ണൗട്ടായത്. ആദ്യ ഇന്നിങ്സില് റണ്ണൊന്നുമെടുക്കാതെയാണ് പൂജാര റണ്ണൗട്ടായത്.


നിലവിലെ കൊവിഡ്-19 വിലക്കുകള് അനുസരിക്കാതെ പോയാല് കൂടുതല് കര്‍ശനമായ വിലക്കുകള് വരുമെന്ന് ബോറിസ് ജോണ്‍സണ്\nകൊറോണാവൈറസ് വ്യാപനം തടയാന് സാമൂഹിക അകലം വര്‍ദ്ധിപ്പിക്കണമെന്ന ശാസ്ത്രജ്ഞരുടെ വാക്കുകള്‍ക്ക് മുന്നില് സമ്മര്‍ദം നേരിട്ട് ബോറിസ് ജോണ്‍സണ്. ഒരു മീറ്റര് പ്ലസ് എന്നതില് നിന്ന് രണ്ട് മീറ്റര് പ്ലസിലേക്ക് ഈ അകലം വര്‍ദ്ധിപ്പിക്കണമെന്നാണ് സേജ് ശാസ്ത്രീയ ഉപദേശക പാനലിലെ മുന്‍നിര അംഗങ്ങള് ആവശ്യപ്പെടുന്നത്.\nഇത് നടപ്പിലായാല് സാമൂഹിക അകലം മൂന്ന് മീറ്ററായി ഉയരും- ഏകദേശം 10 അടി. സാമൂഹിക അകലം യാതൊരു തരത്തിലും പാലിക്കാതെ കറങ്ങുന്ന വ്യക്തികളെ അപലപിച്ച് ഹെല്‍ത്ത് സെക്രട്ടറി മാറ്റ് ഹാന്‍കോക് രംഗത്തെത്തിയിരുന്നു. കാര്യങ്ങള് ഇങ്ങനെ പോയാല് കൂടുതല് നടപടികള് സ്വീകരിക്കാന് മടിക്കില്ലെന്ന് ഹെല്‍ത്ത് സെക്രട്ടറി വ്യക്തമാക്കി. ചീഫ് മെഡിക്കല് ഓഫീസര് ക്രിസ് വിറ്റി അദ്ദേഹത്തിന് പിന്തുണയും നല്‍കി. കൊവിഡ് നിയമങ്ങള് ഡബിളാക്കി മാറ്റിയാല് ഔട്ട്‌ഡോര് സമ്പര്‍ക്കം ഉള്‍പ്പെടെ വെട്ടിച്ചുരുക്കുമെന്ന് ക്രിസ് വിറ്റി ഓര്‍മ്മിപ്പിച്ചു.\nഇംഗ്ലണ്ടില് മൂന്ന് മീറ്റര് സാമൂഹിക അകലം പാലിക്കണമെന്ന നിയമം നടപ്പാക്കാന് തീരുമാനിച്ചിട്ടില്ലെങ്കിലും ഈ നീക്കങ്ങള് പരിഗണനയില് ഉണ്ടെന്ന് ഡൗണിംഗ് സ്ട്രീറ്റ് വക്താവ് പറഞ്ഞു. തിങ്കളാഴ്ച 529 പേരാണ് കൊവിഡ് ബാധിച്ച് മരിച്ചത്. കഴിഞ്ഞ തിങ്കളാഴ്ചയേക്കാള് 30 ശതമാനം വര്‍ദ്ധനവാണ് ഉണ്ടായത്. അതേസമയം കേസ് ലോഡ് കുറയുന്നതായി കണക്കുകള് പ്രതീക്ഷ നല്‍കുന്നു. 46.169 പേരാണ് പോസിറ്റീവായി സ്ഥിരീകരിച്ചത്. കഴിഞ്ഞ ആഴ്ചയിലും 20 ശതമാനം കുറവ്.\nനിലവിലെ കൊവിഡ്-19 വിലക്കുകള് അനുസരിക്കാതെ പോയാല് കൂടുതല് കര്‍ശനമായ വിലക്കുകള് വരുമെന്ന് ബോറിസ് ജോണ്‍സണ് മുന്നറിയിപ്പ് നല്‍കി. മാസ്‌ക് ധരിക്കാതെ എത്തുന്ന ഷോപ്പേഴ്‌സിനെ തടയുമെന്ന് സൂപ്പര് മാര്‍ക്കറ്റുകളും വ്യക്തമാക്കിയിട്ടുണ്ട്.


ശുഹൈബ് വധം; സി..പി.ഐ (എം) പ്രവര്‍ത്തകരുടെ രാഷ്ട്രീയ വൈരാഗ്യമെന്ന് എഫ്.ഐ.ആര് – TruevisionNews\nകണ്ണൂര്: യൂത്ത് കോണ്‍ഗ്രസ് നേതാവ് കണ്ണൂര് എടയന്നൂര് സ്വദേശി ശുഹൈബിന്റെ കൊലപാതകം സി.പി.ഐ.എം പ്രവര്‍ത്തകരുടെ രാഷ്ട്രീയ വൈരാഗ്യം മൂലമെന്ന് എഫ്.ഐ.ആര്.\nകേസന്വേഷണത്തിന്റെ ഭാഗമായി 30 പേരെ മട്ടന്നൂര് പൊലീസ് ചോദ്യം ചെയ്തു. എടയന്നൂര് മേഖലയിലെ രാഷ്ട്രീയ തര്‍ക്കങ്ങളും സംഘര്‍ഷവുമാണ് കൊലപാതകത്തില് കലാശിച്ചതെന്നാണു പൊലീസ് നിഗമനം.\nസി.പി.ഐ.എം പ്രവര്‍ത്തകരെയും സി.ഐ.ടി.യു അംഗങ്ങളെയും കേസന്വേഷണത്തിന്റെ ഭാഗമായി പൊലീസ് ചോദ്യം ചെയ്തിട്ടുണ്ട്.\nഅതേസമയം, കൊലപാതകത്തില് പ്രതിഷേധിച്ച് കണ്ണൂര് കലക്ടറേറ്റിനു മുന്‍പില് ഡി.സി.സി പ്രസിഡന്റ് സതീശന് പാച്ചേനി നടത്തുന്ന 24 മണിക്കൂര് ഉപവാസ സമരം തുടരുകയാണ്.\nനാടുഭരിക്കുന്ന പാര്‍ട്ടി ഇത്ര പൈശാചാകമായ ആക്രമണമാണ് നടത്തുന്നതെങ്കില് ഇന്നാട്ടില് ജനങ്ങള് എങ്ങനെ ജീവിക്കുമെന്ന് പ്രതിപക്ഷ നേതാവ് രമേശ് ചെന്നിത്തല പ്രതികരിച്ചു.\nസര്‍ക്കാര് എത്തിയതിന് പിന്നാലെ നടന്ന 21 ാമത്തെ കൊലയാണ് ഇത്. മനുഷ്യനെ വെട്ടിക്കൊല്ലുന്നതിന് എന്ത് ന്യായീകരിണമാണ് പറയാനുള്ളത്. ഇവര് എന്ത് രാഷ്ട്രീയമാണ് ഇതിലൂടെ നടത്തുന്നത് എന്ന് രമേശ് ചെന്നിത്തല ചോദിച്ചു.\nസി.പി.ഐ.എം ജില്ലാ നേതൃത്വത്തിന്റെ അറിവോടെയാണ് കൊലപാതകം നടന്നതെന്ന് വി.ഡി. സതീശനും കെ. സുധാകരനും ആരോപിച്ചു.\nഅയുധമെടുക്കുന്നവരോട് ആയുധമെടുക്കാതെ കോണ്‍ഗ്രസ് പോരാടുമെന്നു കെ. സുധാകരന് പറഞ്ഞു. സഹിഷ്ണുത ദൗര്‍ബല്യമായി സി.പി.ഐ.എം കാണരുത്. ആയുധമെടുക്കാന് സി.പി.ഐ.എം നിര്‍ബന്ധിക്കരുതെന്നും സുധാകരന് പറഞ്ഞു.\nമുന്‍കൂട്ടി ആസൂത്രണം ചെയ്താണ് സി.പി.ഐ.എം കൊലപാതകം നടത്തിയതെന്ന് കെ.പി.സി.സി വൈസ് പ്രസിഡന്റ് വി.ഡി.സതീശന് ആരോപിച്ചു.\nതീവ്രവാദി സംഘടനകള് പോലും പ്ലാന് ചെയ്യാത്ത രീതിയില് പദ്ധതി നടപ്പാക്കി സി.പി.ഐ.എം കില്ലര് ഗ്രൂപ്പുകള് കൊലപാതകം നടത്തുന്നു. അക്രമത്തില് പങ്കില്ലെന്നത് സി.പി.ഐ.എമ്മിന്റെ സ്ഥിരം പല്ലവിയാണെന്നും സതീശന് പറഞ്ഞു.\nകേരളത്തില് ചുവപ്പ് കാവി ഭീകരതയാണ് അരങ്ങേറുന്നത്; ചെന്നിത്തല\nകൊലപാതകം ചെയ്തവരോട് ശക്തമായ എതിര്‍പ്പെന്ന് കാനം രാജേന്ദ്രന്\nവടകരയില് വീണ്ടും അക്രമം; ആര്‍എംപി പ്രവര്‍ത്തകന്റെ വീടിന് നേരെ കല്ലേറ്


സിബിഐയെ ദുരുപയോഗം ചെയ്യുന്നു; കുറ്റപത്രത്തിന് പിന്നില് രാഷ്ട്രീയക്കളിയെന്ന് സിപിഎം - Express Kerala\nസിബിഐയെ ദുരുപയോഗം ചെയ്യുന്നു; കുറ്റപത്രത്തിന് പിന്നില് രാഷ്ട്രീയക്കളിയെന്ന് സിപിഎം\nPolitics February 11, 2019 | Published by : Express Kerala Network\nതിരുവനന്തപുരം: ഷുക്കൂര് കേസിലെ കുറ്റ പത്രത്തിന് പിന്നില് രാഷ്ട്രീയക്കളിയെന്ന് സിപിഎം. രാഷ്ട്രീയ നേട്ടങ്ങള്‍ക്കായി സിബിഐയെ പലരും ദുരുപയോഗം ചെയ്യുകയാണെന്നും, പുതിയ തെളിവുകളില്ലാതെയാണ് സിബിഐ കുറ്റപത്രം സമര്‍പ്പിച്ചതെന്നും സിപിഎം ആരോപിച്ചു. ജനങ്ങള് സത്യാവസ്ഥ തിരിച്ചറിയണെമെന്നും ഇതിനെതിരെ ശക്തമായി തന്നെ പ്രതികരിക്കണമെന്നും സിപിഎം.\nകോളിളക്കം സൃഷ്ടിച്ച ഷുക്കൂര് വധക്കേസില് സി.പി.എം നേതാവും കണ്ണൂര് ജില്ലാ സെക്രട്ടറിയുമായ പി. ജയരാജനെതിരെയും ടി.വി. രാജേഷ് എം.എല്.എക്കെതിരെയും കൊലക്കുറ്റം ചുമത്തി സിബിഐ തലശ്ശേരി കോടതിയില് കുറ്റപത്രം സമര്‍പ്പിച്ചിരുന്നു.\nകണ്ണൂരിലെ തളിപ്പറമ്പ് പട്ടുവത്തെ അരിയില് സ്വദേശിയും എം.എസ്.എഫിന്റെ പ്രാദേശിക നേതാവുമായ അരിയില് അബ്ദുല് ഷുക്കൂര് (24) എന്ന യുവാവിനെ 2012 ഫെബ്രുവരി 20ന് കണ്ണപുരം കീഴറയിലെ വള്ളുവന് കടവിനടുത്ത് വെച്ച് കൊലപ്പെടുത്തിയതാണ് കേസ്.\nഷുക്കൂര് കൊല്ലപ്പെട്ട കേസില് സെഷന്‍സ് കോടതിയില് പൊലീസ് കുറ്റപത്രം സമര്‍പ്പിച്ച ശേഷമാണ് ഷുക്കൂറിന്റെ മാതാവ് സി.ബി.ഐ അന്വേഷണം ആവശ്യപ്പെട്ട് ഹൈകോടതിയെ സമീപിച്ചത്.\nചിദംബരത്തിന്റെ ഹര്‍ജിക്കെതിരെ സിബിഐ തടസ ഹര്‍ജി നല്‍കി; കുരുക്ക് മുറുകുന്നു…


'മൃതദേഹത്തോട് അനാദരവ്', സർവക്ഷി യോഗത്തിൽ പങ്കെടുക്കില്ലെന്ന് ബിജെപി | alappuzha double murder bjp will not attend all party meeting\nAalappuzha Political Murder : 'മൃതദേഹത്തോട് അനാദരവ്', സർവക്ഷി യോഗത്തിൽ പങ്കെടുക്കില്ലെന്ന് ബിജെപി\nരഞ്ജിത്തിന്റെ സംസ്ക്കാരച്ചടങ്ങുകൾ നടക്കുന്ന സമയമായതിനാൽ പങ്കെടുക്കില്ലെന്നായിരുന്നു നേരത്തെ ബിജെപി അറിയിച്ചിരുന്നത്.\nAlappuzha, First Published Dec 20, 2021, 9:36 AM IST\nആലപ്പുഴ: ആലപ്പുഴയിലെ നടന്ന രണ്ട് രാഷ്ട്രീയ കൊലപാതകങ്ങളുടെ (political murder) പശ്ചാത്തലത്തിൽ ജില്ലാ കളക്ടർ വിളിച്ച് ചേർത്ത സർവക്ഷി യോഗത്തിൽ (All Party Meeting) ബിജെപി പങ്കെടുക്കില്ല. കൊല്ലപ്പെട്ട ബിജെപി പ്രവർത്തകൻ രഞ്ജിത്തിന്റെ മൃതദേഹത്തോട് അനാദരവ് കാണിച്ചെന്നും പോസ്റ്റ്മോർട്ടം നടപടികൾ ഇന്നത്തേക്ക് മനപ്പൂർവ്വം മാറ്റിയെന്നും ആരോപിച്ചാണ് നടപടി.\nരഞ്ജിത്തിന്റെ സംസ്ക്കാരച്ചടങ്ങുകൾ നടക്കുന്ന സമയമായതിനാൽ പങ്കെടുക്കില്ലെന്നായിരുന്നു നേരത്തെ ബിജെപി അറിയിച്ചിരുന്നത്. ഇതോടെ മന്ത്രി സജി ചെറിയാൻ അടക്കം പങ്കെടുക്കുന്ന യോഗം വൈകിട്ട് മൂന്ന് മണിയിൽ നിന്നും5മണിയിലേക്ക് മാറ്റിയിരുന്നു. എന്നാൽ സർവകക്ഷിയോഗത്തിന്റെ സമയം മാറ്റിയെങ്കിലും ബിജെപി പങ്കെടുക്കില്ലെന്ന് ആവർത്തിക്കുകയായിരുന്നു. മൃതദേഹത്തോട് അനാദരവ് കാണിച്ചെന്ന് ആരോപിച്ചാണ് ബിജെപിയുടെ വിട്ടുനിൽക്കൽ. ജില്ലാഭരണകൂടം ഒരു ചടങ്ങായി മാത്രമാണ് സർവകക്ഷി യോഗം വിളിക്കുന്നതെന്നും സമാധാനം പുനസ്ഥാപിക്കാൻ ജില്ലാ ഭരണകൂടത്തിന് ആത്മാർഥതയില്ലെന്നും ബിജെപി ദക്ഷിണ മേഖല പ്രസിഡന്റ് കെ.സോമൻ കുറ്റപ്പെടുത്തി.\nപിണറായി വിജയന് ഉണര്‍ന്ന് പ്രവര്‍ത്തിക്കണം; ബിജെപി നേതാവിന്‍റെ കൊലപാതകത്തില് രാജീവ് ചന്ദ്രശേഖര്\nരഞ്ജിത്തിന്റെ പോസ്റ്റ്മോർട്ടം ബോധപൂർവം വൈകിക്കുകയായിരുന്നുവെന്ന് ബിജെപി സംസ്ഥാന അധ്യക്ഷൻ കെ സുരേന്ദ്രൻ ആരോപിച്ചു. 'ബിജെപി സമാധാനത്തിന് എതിരല്ല. ബിജെപിക്ക് കൂടി സൗകര്യപ്രദമായ ദിവസം സർവകക്ഷിയോഗം തീരുമാനിച്ചാൽ പങ്കെടുക്കുന്നത് ആലോചിക്കും. സർക്കാർ എസ്.ഡിപി.ഐക്ക് ഒപ്പമാണ്'. അവരുടെ സൗകര്യത്തിനാണ് സമാധാനയോഗം ഇന്ന് വിളിച്ചതെന്നും സുരേന്ദ്രൻ കുറ്റപ്പെടുത്തി.\nPolice Atrocity : പോലീസ് സ്റ്റേഷനിൽ സഹോദരങ്ങളെ എസ് ഐ മർദിച്ചെന്ന് പരാതി; പരാതി നൽകിയിട്ടും നടപടിയില്ല\nഅതേ സമയം രഞ്ജിത്തിന്റെ പോസ്റ്റ്മോർട്ടം നടപടികൾ പുരോഗമിക്കുകയാണ്. ഒമ്പതരയോടെ പോസ്റ്റ്മോർട്ടം പൂർത്തിയാക്കി മൃതദേഹം വിട്ടുകൊടുക്കുമെന്നാണ് പൊലീസ് അറിയിച്ചത്. മൃതദേഹം ആലപ്പുഴയിൽ പൊതുദർശനത്തിനു വച്ച ശേഷം ആറാട്ടുപുഴ വലിയഴീക്കലെ രഞ്ജിത്തിന്റെ കുടുംബ വീട്ടിലേക്ക് വിലാപയാത്രയായി കൊണ്ടുപോകും. തുടർന്നാകും സംസ്കാരം.\n'കേരളത്തെ മതപരമായി വേർതിരിക്കാനുള്ള ശ്രമം', രാഷ്ട്രീയ കൊലപാതകങ്ങളിൽ വിഡി സതീശൻ\nമണിക്കൂറുകളുടെ വ്യത്യാസത്തിലുണ്ടായ ക്രൂരമായ കൊലപാതകങ്ങളുടെ ഞെട്ടലിലാണ് മണ്ണഞ്ചേരിയിലേയും ആലപ്പുഴ വെള്ളക്കിണറിയിലേയും ജനങ്ങൾ. എസ്ഡിപിഐ സംസ്ഥാന സെക്രട്ടറി കെ എസ് ഷാനും ഒബിസി മോർച്ച സംസ്ഥാന സെക്രട്ടറി രഞ്ജിത്ത് ശ്രീനിവാസനുമാണ് കൊല്ലപ്പെട്ടത്. രാഷ്ട്രീയ കൊലപാതകങ്ങളിൽ ഇന്ന് കൂടുതൽ അറസ്റ്റിന് സാധ്യതയുണ്ട്. എസ്ഡിപിഐ സംസ്ഥാന സെക്രട്ടറി കെഎസ് ഷാനെ കൊലപ്പെടുത്തിയ കേസുമായി ബന്ധപ്പെട്ട് രണ്ട് ബി ജെപി പ്രവര്‍ത്തകരാണ് പിടിയിലായത്. ഇവരിൽ നിന്നും ലഭിച്ച വിവരങ്ങളുടെ അടിസ്ഥാനത്തിൽ പൊലീസ് അന്വേഷണം ഊർജിതമാക്കിയിട്ടുണ്ട്.\nLast Updated Dec 20, 2021, 10:01 AM IST


ശ്രുതിക്ക് ആശംസകളുടെ കൂമ്പാരം, ചക്കപ്പഴത്തിലെ പൈങ്കിളിയുടെ പ്രഗ്നൻസി ഫോട്ടോഷൂട്ട് വൈറല് ആകുന്നു.. – NEWS OF POST\nരണ്ട് കൈകളാലും മലയാളികൾക്ക് മികച്ച സ്വീകാര്യത ലഭിച്ച സൂപ്പർ ഹിറ്റ് സീരിയൽ സീരീസാണ് ചക്കപ്പഴം. ഇതിനകം നൂറിലധികം എപ്പിസോഡുകൾ വിജയകരമായി പൂർത്തിയാക്കി. ഓരോ അഭിനേതാക്കൾക്കും പ്രേക്ഷകരുടെ മനസ്സിൽ സ്ഥിരമായ സാന്നിധ്യമുണ്ട്.\nചക്കപ്പാലത്തെ മലയാളികളുടെ പ്രിയപ്പെട്ട കഥാപാത്രമാണ് പൈങ്കിളി. മിനി സ്‌ക്രീനിൽ പൈങ്കിളി എന്ന കഥാപാത്രത്തെ ശ്രുതി രജനീകാന്ത് അവതരിപ്പിക്കും. തന്റെ നർമ്മ പ്രകടനത്തിലൂടെ താരം മലയാളി പ്രേക്ഷകർക്കിടയിൽ പെട്ടെന്ന് പ്രശസ്തി നേടി.\nഇൻസ്റ്റാഗ്രാമിൽ അപ്‌ലോഡ് ചെയ്ത ശ്രുതി രജനീകാന്തിന്റെ ഏറ്റവും പുതിയ ഫോട്ടോ സോഷ്യൽ മീഡിയയിൽ വൈറലായി. ഇൻസ്റ്റാഗ്രാമിൽ താരത്തിന് ധാരാളം ആരാധകരുണ്ട്. ഭംഗിയുള്ള രൂപവും ചൂടുള്ളതും ധൈര്യമുള്ളതുമായ ഫോട്ടോകൾ പങ്കിടാൻ നടി എപ്പോഴും ആഗ്രഹിക്കുന്നു.\nതാരത്തിന് നല്ല പ്രേക്ഷക പിന്തുണ. അതിനാൽ ഫോട്ടോകൾ പങ്കിട്ട നിമിഷങ്ങൾക്കുള്ളിൽ വൈറലായി.\nഎന്നാൽ ഇപ്പോൾ നടി പങ്കിട്ട ഫോട്ടോഷൂട്ട് കണ്ട് ആരാധകർ ആശ്ചര്യപ്പെടുന്നു. എന്താണ് സംഭവിച്ചതെന്ന് ആരാധകർ ആശയക്കുഴപ്പത്തിലായിരുന്നുവെന്ന് അഭിപ്രായത്തിൽ നിന്ന് മനസ്സിലാക്കാം.\nനടി ഒരു പ്രഗ്നൻസി ഫോട്ടോഷൂട്ട് പങ്കിട്ടു. വിവാഹ വാര്‍ത്ത പറയാത്തതില് പരാതി വരെ നിന്ന് ആരാധകർ ഓരോന്നായി പങ്കിടുന്നു. ഫോട്ടോ നല്ലതാണെന്നും എന്നാൽ കിടക്കാൻ നേരത്ത് തലയണ കിട്ടിയിട്ടുണ്ടെങ്കിൽ ഉണ്ടല്ലോ എന്നാണ് അശ്വതി ശ്രീകാന്ത് കമന്റ് ചെയ്തിരിക്കുന്നത്.\nSRUTHI RAJANIKANTH INSTAGRAM PHOTOS AND GOOGLE PHOTOS


കളക്ടറുടെ വിശദീകരണം സര്‍വകക്ഷി യോഗം തള്ളി; പ്രക്ഷോഭത്തിലേയ്ക്ക് കടക്കുമെന്ന് സൂചന: ലക്ഷദ്വീപില് ഇനിയെന്ത് | Metro Journal Online\nകളക്ടറുടെ വിശദീകരണം സര്‍വകക്ഷി യോഗം തള്ളി; പ്രക്ഷോഭത്തിലേയ്ക്ക് കടക്കുമെന്ന് സൂചന: ലക്ഷദ്വീപില് ഇനിയെന്ത്\n27th May 2021 27th May 2021 MJ Desk\nലക്ഷദ്വീപിലെ പ്രശ്‌ന പരിഹാരത്തിനായി ഇന്ന് ചേര്‍ന്ന സര്‍വകക്ഷിയോഗം തീരുമാനമാകാതെ പിരിഞ്ഞു. ലക്ഷദ്വീപില് അഡ്മിനിസ്‌ട്രേറ്റര് നടപ്പിലാക്കിയ പുതിയ പരിഷ്‌കാരങ്ങളെക്കുറിച്ചുള്ള കളക്ടറുടെ വിശദീകരണം ലക്ഷദ്വീപിലെ സര്‍വകക്ഷി യോഗം ഐക്യകണ്ഡേന തള്ളുകയായിരുന്നു. ബി.ജെ.പി ഉള്‍പ്പെട്ട സര്‍വകക്ഷിയോഗമാണ് കളക്ടറുടെ വിശദീകരണം തള്ളിയത്. ഓണ്‍ലൈന് വഴിലാണ് യോഗം ചേര്‍ന്നത്. മറ്റന്നാള് വീണ്ടും യോഗം ചേര്‍ന്ന് സര്‍വകക്ഷികള് ഉള്‍ക്കൊണ്ട സ്റ്റിയറിംഗ് കമ്മിറ്റി രൂപീകരിക്കും.\nഅഡ്മിനിസ്ട്രേറ്ററെ കണ്ട് വിയോജിപ്പുകള് അറിയിച്ച ശേഷം തുടര് പ്രക്ഷോഭങ്ങളിലേക്ക് കടക്കാനും നേതാക്കള് തീരുമാനിച്ചു. ജനങ്ങള്‍ക്കൊപ്പം നില്‍ക്കുമെന്ന നിലപാടു തന്നെയാണ് ലക്ഷദ്വീപ് ബി.ജെ.പി ഘടകം ആവര്‍ത്തിച്ചത്. എന്നാല് ബീഫും ചിക്കനും കിട്ടാനില്ലെന്ന വാദം തെറ്റാണെന്നും ബി.ജെ.പി നേതാക്കള് പറഞ്ഞു. അഡ്മിനിസ്ട്രേറ്റര് നിയമപരിഷ്‌കാരങ്ങള് പിന്‍വലിക്കും വരെ പ്രതിഷേധത്തിനൊപ്പം നില്‍ക്കുമെന്നും ബി.ജെ.പി നേതാക്കള് അറിയിച്ചു.\n← പ്രതികരണവുമായി മുഖ്യമന്ത്രി പിണറായി വിജയന്: ലക്ഷദ്വീപ് ജനത നമ്മുടെ സഹോദരങ്ങള്: കേരളത്തിലെ എല്ലാവര്‍ക്കും ഒരേ വികാരം\nവിദേശത്ത് നഴ്‌സിംഗ് ജോലി വാഗ്ദാനം ചെയ്ത് തട്ടിപ്പ്; കുറ്റക്കാർക്കെതിരെ നടപടി സ്വീകരിച്ചു: മുഖ്യമന്ത്രി →


കോടികളുടെ വീട് ഈ നാളുകാർ പണിയും\nജീവിതത്തിൽ സമ്പന്ന യോഗം വന്നുചേരുന്ന കുറച്ചു നക്ഷത്രക്കാർ ഉണ്ട്. ഈ വർഷം മുതൽ അവരുടെ ജീവിതത്തിൽ സമ്പത്ത് നല്ല രീതിയിൽ വർധിക്കുന്നു. സാമ്പത്തിക സ്ഥിതി വളരെ മോശമായ അവസ്ഥകൾ ജീവിതത്തിൽ ഉണ്ടാകുമ്പോൾ അവരുടെ ആഗ്രഹങ്ങൾ സാധിക്കാതെ വരുന്ന അവസരങ്ങൾ ഉണ്ടാകുന്നു.\nഅവരുടെ ഏ മുന്നോട്ടുള്ള യാത്രകളും അതുപോലെ തന്നെ അവരുടെ ജീവിതവും ഒക്കെ അത് വളരെയധികം പ്രയാസത്തിൽ ആകുന്നു. അവരുടെ ആഗ്രഹം അതായത് സ്വന്തമായി ഒരു വീടുവയ്ക്കാനുള്ള ആഗ്രഹം അതുപോലെതന്നെ മക്കളുടെ വിദ്യാഭ്യാസം അവരുടെ ഉയർച്ച വിവാഹം ജീവിതത്തിലെ സമ്പാദ്യം,\nഅതുപോലെ ധനപരമായ നേട്ടങ്ങൾ ഇവയൊക്കെ വലിയ രീതിയിലുള്ള നേട്ടങ്ങൾ ഉണ്ടാകുന്ന സാമ്പത്തിക സാഹചര്യങ്ങൾ ഇവർക്ക് ഇനി വന്നു ചേരാൻ പോവുകയാണ്. ജീവിതത്തിലെ ഓരോ സമയങ്ങളിലും അവരുടെ ഉയർച്ചകൾ ഈശ്വരൻ നിശ്ചയിച്ചിട്ടുണ്ട് ആകും.\nഅതിനുവേണ്ടി നിങ്ങൾ എപ്പോഴും പ്രാർത്ഥിക്കേണ്ടത് ആണ്. ഈ വർഷം മുതൽ ജീവിതത്തിൽ വളരെയധികം നേട്ടങ്ങൾ അതിലേക്ക് എത്തിച്ചേരുവാനുള്ള അവസരങ്ങൾ വന്നുചേർന്ന കുറച്ച് നക്ഷത്രക്കാർ ആരൊക്കെയാണ് എന്ന് നമുക്ക് പരിശോധിക്കാം. സാമ്പത്തിക ഉന്നതി ഇവരുടെ ലക്ഷ്യം ആയി കണക്കാക്കാം.\nഅവരുടെ ജീവിതത്തിൽ ധാരാളം പാഠം വന്നു ചേരുന്ന അവസരങ്ങൾ ഉണ്ടാകും. ജീവിതത്തിൽ വളരെ വലിയ നേട്ടങ്ങൾ ഉണ്ടാകുവാനുള്ള സാഹചര്യങ്ങളും അവരുടെ ജീവിതത്തിൽ വന്നു ചേരുന്നതാണ്. നല്ല സമയത്തിലൂടെ ആണ് ഈ നക്ഷത്രക്കാർ കടന്നു പോകുന്നത്. കൂടുതലായി അറിയാൻ നിങ്ങൾ വീഡിയോ മുഴുവനായി കാണേണ്ടതാണ്.


സെന്റ് ജൂഡ് മലങ്കര കാത്തലിക് മിഷന് കാല്‍ഗറി പാരീഷ് ദിനവും, റിപ്പബ്ലിക് ദിനവും ആഘോഷിച്ചു - Malayalam Daily News\nJan 29, 2019 Jan 29, 2019 ജോയിച്ചന് പുതുക്കുളം\nകാല്‍ഗറി: സെന്റ് ജൂഡ് മലങ്കര കാത്തലിക് മിഷന് കാല്‍ഗറിയുടെ പാരീഷ് ദിനം 2019 ജനുവരി 26-നു കാല്‍ഗറി സെന്റ് ജോസഫ് കാത്തലിക് ചര്‍ച്ചില് വച്ചു റിപ്പബ്ലിക് ദിനാഘോഷങ്ങളോടെ ആഘോഷിച്ചു. രാവിലെ പ്രഭാത പ്രാര്‍ത്ഥനകളോടെ ആരംഭിച്ച ആഘോഷപരിപാടികള് പ്രാര്‍ത്ഥനാനിര്‍ഭരമായ നിമിഷങ്ങള്‍ക്കൊപ്പം ഉച്ചഭക്ഷണവും അടങ്ങുന്നതായിരുന്നു.\nഔദ്യോഗിക ചടങ്ങുകള്‍ക്ക് കാല്‍ഗറി മലങ്കര കത്തോലിക്കാ സഭയുടെ വികാരി റവ.ഫാ. ജോര്‍ജ് മഠത്തിക്കുന്നത്ത് സ്വാഗതം ആശംസിച്ചു. കാല്‍ഗറി- ഫുട്ട് ഹില്‍സ് നിയോജകമണ്ഡലം എം.എല്.എ ശ്രീപ്രസാദ് പാണ്‌ഡെ ആതിഥ്യം വഹിച്ചു. വിവിധ സമൂഹങ്ങളെ പ്രതിനിധാനം ചെയ്ത് റവ.ഫാ. യാരോസ്ലാ അസൂബ, റവ.ഫാ. സജോ ജേക്കബ് പുതുശേരി, റവ.ഫാ. തോമസ് വടശേരി, റവ.ഫാ. ജോസ് ടോം കളത്തിപ്പറമ്പില്, മി ബില് ല്യൂചക്, റവ.ഫാ. പ്രാന്‍സ് മൂക്കനോട്ടില് എന്നിവരും വേദി പങ്കിട്ടു.\nഒരു സമൂഹത്തിന്റെ പങ്കാകുക എന്നത് ഇക്കാലഘട്ടത്തിന്റെ ആവശ്യമാണെന്നും, അത് കാല്‍ഗറിയുടെ വികസനത്തിന് എത്രത്തോളം സഹായിക്കുന്നു എന്നുമായിരുന്നു അദ്ദേഹത്തിന്റെ മുഖ്യ പ്രഭാഷണത്തിന്റെ വിജയം. ഫിലിപ്പ് തുരുത്തിയില് സദസിനു നന്ദി പറഞ്ഞു. മലങ്കര കാത്തലിക് യൂത്ത് മൂവ്‌മെന്റ് (എം.സി.വൈ.എം), മലങ്കര കാത്തലിക് അസോസിയേഷന് (എം.സി.എ), നൈറ്റ്‌സ് ഓഫ് കൊളംബസ്, മലങ്കര കാത്തലിക് ചില്‍ഡ്രന്‍സ് ലീഗ് (എം.സി.സി.എല്), മാതൃവേദി എന്നീ സംഘടനകളുടെ പ്രതിനിധികളും, വിശിഷ്ടാതിഥികളും ഭദ്രദീപം തെളിയിച്ചു. തുടര്‍ന്ന് നയനമനോഹരങ്ങളായ കലാപരിപാടികള് അവതരിപ്പിക്കുകയുണ്ടായി. ഭാരത്തിന്റെ ദേശീയഗാനവും കനേഡിയന് ദേശീയ ഗാനവും ആലപിച്ച് ഇടവക ദിനത്തിന് പരിസമാപ്തി കുറിച്ചു. പ്രോഗ്രാം കോര്‍ഡിനേറ്റര് ജോസഫ് ജോണ് പരിപാടികള്‍ക്കു നേതൃത്വം നല്‍കി.\n2015 ഓഗസ്റ്റ് 29-നു കാല്‍ഗറിയിലുള്ള മലങ്കര കത്തോലിക്കാ സഭയിലെ വിശ്വാസികളുടെ ആധ്യാത്മിക ആവശ്യങ്ങള്‍ക്കായി രൂപവത്കരിക്കപ്പെട്ട ഈ സമൂഹം സെന്റ് മേരി, ക്യൂന് ഓഫ് പീസ് സീറോ മലങ്കര കാത്തലിക് എപ്പാര്‍ക്കി ഇന് യു.എസ്.എ & കാനഡയുടെ അധികാരപരിധിയില് വരുന്നതാണ്.\n2018 ഒക്‌ടോബര് വരെ റവ.ഫാ. ഡൈജു കുര്യാക്കോസിന്റെ അജപാലന നേതൃത്വത്തിലും, തുടര്‍ന്ന് റവ.ഫാ. ജോര്‍ജ് മഠത്തിക്കുന്നതിന്റെ നേതൃത്വത്തിലും മലങ്കര കത്തോലിക്കാ സഭ അവരുടെ പ്രാതിനിധ്യം വിശ്വാസ സമൂഹത്തിലും, പൊതുപ്രവര്‍ത്തനത്തിലും മുദ്രവെയ്ക്കപ്പെട്ടുകഴിഞ്ഞു.\nകൂടാതെ വിവിധ ഭക്തസംഘടനകളും, കുട്ടികള്‍ക്കായുള്ള വിവിധ ക്ലാസുകള് തുടങ്ങി മലങ്കര സഭ അനുദിനം വളര്‍ന്നു പന്തലിക്കുകയാണ്.


സഞ്ജീവ് ബല്യാണിനെ പൂട്ടാൻ SPBSP സഖ്യം - Oneindia Malayalam\nPublished : February 10, 2019, 10:02\nസഞ്ജീവ് ബല്യാണിനെ പൂട്ടാൻ SPBSP സഖ്യം\nഉത്തര്‍പ്രദേശിലെ ഏറ്റവും സെന്‍സിറ്റീവായ മണ്ഡലങ്ങളിലൊന്നാണ് മുസഫര്‍നഗര്. 2013ലെ ഹിന്ദു-മുസ്ലീം കലാപം വലിയ വിള്ളല് വീഴ്ത്തിയ മണ്ഡലം കൂടിയാണ് മുസഫര്‍നഗര്. ബിജെപിയുടെ കേന്ദ്ര മന്ത്രി സഞ്ജീവ് കുമാര് ബല്യാണാണ് ഇവിടെ നിന്നുള്ള എംപി. നിലവില് ഇവിടെ ത്രികോണ പോരാട്ടത്തിനാണ് കളമൊരുങ്ങുന്നത്. മണ്ഡലത്തിലെ ഏറ്റവും വലിയ ശക്തിയായ ആര്‍എല്‍ഡി ഇത്തവണ സമാജ് വാദി ബിഎസ്പി സഖ്യത്തില് നിന്നിട്ടില്ലെങ്കിലാണ് ഈ സാധ്യത നിലനില്‍ക്കുന്നത്.\nindia bjp lok sabha narendra modi muzaffarnagar


സോഷ്യല് മീഡിയാ ഹര്‍ത്താലിന്റെ മറവില് പോലിസ് വേട്ട, പിടിയിലായവര് വിവിധ രാഷ്ട്രീയപാര്‍ട്ടികളുടെ അണികള്\nThu Feb 21 2019 23:22:36 GMT+0530 (IST)\nതിരുവനന്തപുരം: കഠ്‌വ സംഭവത്തിനെതിരേ തിങ്കളാഴ്ച നടന്ന സോഷ്യല് മീഡിയാ ഹര്‍ത്താലിന്റെ മറവില് പോലിസ് നടത്തുന്നത് ന്യൂനപക്ഷ വേട്ടയാണെന്ന് ആരോപണമുയരുന്നു. ഹര്‍ത്താലിന്റെ പേരില് മലബാര് മേഖലയില് മാത്രം 900ത്തിലധികം അറസ്റ്റുകളാണ് നടന്നത്. നിയമവിരുദ്ധമായി സംഘം ചേര്‍ന്നു, ഗതാഗതം തടസ്സപ്പെടുത്തി തുടങ്ങിയ കുറ്റങ്ങള്‍ക്കാണ് അറസ്റ്റ്. കൊടുവള്ളിയില് മതസ്പര്‍ധ വളര്‍ത്തിയെന്നാരോപിച്ച് 153 (എ) വകുപ്പ് പ്രകാരമാണ് യുവാക്കളെ അറസ്റ്റ് ചെയ്തത്. ഇവരില് 15 പേരും റിമാന്‍ഡിലാണ്.\nഅനുമതിയില്ലാതെ നിയമവിരുദ്ധമായി സംഘം ചേര്‍ന്നു കേന്ദ്രസര്‍ക്കാരിനും പോലിസിനുമെതിരേ മുദ്രാവാക്യം വിളിച്ച് മതസ്പര്‍ധ വളര്‍ത്തി എന്നാണ് എഫ്‌ഐആറില് പറഞ്ഞിരിക്കുന്നത്. കേന്ദ്രസര്‍ക്കാരിനെതിരേ മുദ്രാവാക്യം വിളിച്ചാല് മതസ്പര്‍ധയാവുമെന്ന വിചിത്ര വാദമാണ് പോലിസ് ഉയര്‍ത്തുന്നത്. മിക്ക സ്ഥലങ്ങളിലും പ്രതിഷേധ പ്രകടനങ്ങളുടെ സിസിടിവി ദൃശ്യങ്ങള് പരിശോധിച്ചാണ് പോലിസ് പ്രതിപ്പട്ടിക തയ്യാറാക്കുന്നത്. സോഷ്യല് മീഡിയാ ഹര്‍ത്താലില് എസ്ഡിപിഐ അടക്കം വിവിധ രാഷ്ട്രീയപ്പാര്‍ട്ടികളുടെ അണികള് പങ്കെടുത്തെന്ന് തെളിവുസഹിതം പുറത്തുവന്നിരിക്കെയാണ് പോലിസിന്റെ അറസ്റ്റുകള് അരങ്ങേറുന്നത്. കോഴിക്കോട് ജില്ലയില് ആകെ 66 കേസുകള് രജിസ്റ്റര് ചെയ്തു. 200 പേരെ അറസ്റ്റ് ചെയ്തു. 44 പേരെ റിമാന്‍ഡ് ചെയ്തു. രണ്ടു കേസുകളില് 153 എ ചുമത്തി. ഇതില് സിപിഎമ്മിന്റെയും ലീഗിന്റെയും അനുഭാവികള്‍പെടും. പ്രത്യേക രാ്രഷ്ടീയ പശ്ചാത്തലം ഇല്ലാത്തവരും പിടികൂടിയവരിലുണ്ട്.\nമലപ്പുറത്ത് 250 അറസ്റ്റ് രേഖപ്പെടുത്തി. 30 പേരെ റിമാന്‍ഡ് ചെയ്തു. കല്‍പകഞ്ചേരിയില് സിപിഎം പ്രവര്‍ത്തകര് പിടിയിലായി. തിരൂര്, വളാഞ്ചരി, താനൂര് എന്നിവിടങ്ങളില് അറസ്റ്റിലായലര് ഭൂരിഭാഗം മുസ്‌ലിംലീഗ് പ്രവര്‍ത്തകരാണ്. കണ്ണൂരില് 141 പേരെ അറസ്റ്റ് ചെയ്തിട്ടുണ്ട്.\nകാസര്‍കോട് 86 പേരെയും പാലക്കാട് 195 പേരെയും വയനാട്ടില് 41 പേരെയും അറസ്റ്റ് ചെയ്തു. മലബാര് കഴിഞ്ഞാല് കൂടുതല് അറസ്റ്റുണ്ടായത് തിരുവനന്തപുരത്താണ്. ഫോര്‍ട്ട് പോലിസ് സ്റ്റേഷനില് അറസ്റ്റിലായ പ്രകാശ് എന്ന യുവാവിന് പ്രത്യേക രാ്രഷ്ടീയമൊന്നുമില്ല. ഹര്‍ത്താലുമായി ബന്ധപ്പെട്ട് എസ്ഡിപിഐക്കെതിരേ വ്യാപകമായി കുപ്രചാരണങ്ങള് നടക്കുമ്പോഴാണ് ഹര്‍ത്താലിലെ വിവിധ രാഷ്ട്രീയപ്പാര്‍ട്ടികളിലെ യുവാക്കളുടെ സാന്നിധ്യം വെളിവാകുന്നത്. ഏതെങ്കിലും സംഘടനകളുടെ സജീവ പ്രവര്‍ത്തകരല്ല അറസ്റ്റിലായവരില് ഭൂരിഭാഗം പേരുമെന്നാണ് പോലിസ് വിലയിരുത്തല്. വരും ദിവസങ്ങളില് കൂടുതല് അറസ്റ്റുണ്ടാവുമെ ന്നാ ണ് സൂചന. ഹര്‍ത്താലിന്റെ പിന്നില് എസ്ഡിപിഐ ആണെന്ന് സിപിഎം നേതാക്കളുടെ പ്രസ്താവനകള് സംഘപരിവാര സംഘടനകള് പരമാവധി പ്രയോജനപ്പെടുത്താന് ശ്രമിക്കുന്നുണ്ട്.\nഹര്‍ത്താലിന്റെ മറവില് തീവ്രവാദികള് അഴിഞ്ഞാടിയെന്നു സംഘപരിവാര ചാനല് പ്രചരിപ്പിച്ചത് സര്‍ക്കാരും പോലിസും ഏറ്റെടുക്കുകയായിരുന്നു. കഠ്‌വ സംഭവത്തില് സംഘപരിവാരത്തിനെതിരേ വിവിധ വിഭാഗങ്ങള്‍ക്കിടയില് ഉയര്‍ന്ന യുവജനരോഷത്തെ മുസ്‌ലിം വര്‍ഗീയതയെന്ന ആരോപണമുന്നയിച്ചും മതസ്പര്‍ധ വളര്‍ത്തല് എന്ന വകുപ്പ് ഉപയോഗിച്ചും സര്‍ക്കാരും പോലിസും സംഘപരിവാരത്തിന് അനുകൂലമായ സാഹചര്യമുണ്ടാക്കുന്നതായാണ് ആരോപണമുയരുന്നത്.


ബാബര് അസമിനെ ഒഴിവാക്കി. ടൂര്‍ണമെന്‍റിലെ താരമായി തിരഞ്ഞെടുക്കപ്പെട്ടത് ഡേവിഡ് വാര്‍ണര്\n2021 ഐസിസി ടി20 ലോകകപ്പിലെ താരമായി തിരഞ്ഞെടുക്കപ്പെട്ടത് ഓസ്ട്രേലിയന് ഓപ്പണര് ഡേവിഡ് വാര്‍ണറെയാണ്.7മത്സരങ്ങളില് 289 റണ്‍സാണ് ഡേവിഡ് വാര്‍ണര് നേടിയത്. ന്യൂസിലന്‍റിനെതിരെയുള്ള ഫൈനലില് 38 പന്തില്4ഫോറും3സിക്സും അടക്കം 53 റണ്‍സ് നേടിയിരുന്നു. ടൂര്‍ണമെന്‍റില്3അര്‍ദ്ധസെഞ്ചുറികളാണ് വാര്‍ണര് നേടിയത്. ടൂര്‍ണമെന്‍റിലെ രണ്ടാമത്തെ ഏറ്റവും കൂടുതല് റണ് നേടിയിരിക്കുന്നത് വാര്‍ണറാണ്.\nഅവസാന രണ്ട് ടൂര്‍ണമെന്‍റുകളിലും (2014, 2016) ഇന്ത്യന് താരം വിരാട് കോഹ്‌ലിയായിരുന്നു ടൂര്‍ണമെന്റിലെ മികച്ച താരം. ഇത് രണ്ടാം തവണെയാണ് ടൂര്‍ണമെന്‍റ് വിജയിക്കുന്ന ടീമില് നിന്നും ഒരു താരം, ടൂര്‍ണമെന്‍റിലെ മികച്ച താരമായി തിരഞ്ഞെടുക്കപ്പെടുന്നത്. 2010 ല് കെവിന് പീറ്റേഴ്സണിന്‍റെ പ്ലെയര് ഓഫ് ദ ടൂര്‍ണമെന്‍റാവുമ്പോള് കപ്പ് നേടിയത് ഇംഗ്ലണ്ടായിരുന്നു.\n6 മത്സരങ്ങളില് 303 റണ്‍സ് നേടിയ ബാബര് അസം, 8 മത്സരങ്ങളില് 16 വിക്കറ്റ് നേടിയ ഹസരങ്ക,7മത്സരങ്ങളില് 13 വിക്കറ്റ് വീതം നേടിയ ആദം സാംപ, ട്രെന്‍റ് ബോള്‍ട്ട് എന്നിവരെ മറികടന്നാണ് ഡേവിഡ് വാര്‍ണര് പ്ലെയര് ഓഫ് ദ ടൂര്‍ണമെന്‍റ് പുരസ്കാരം നേടിയത്.\nPlayer of the Tournament in T20 WCs\nShahid Afridi (2007)\nTillakaratne Dilshan (2009)\nKevin Pietersen (2010)\nShane Watson (2012)\nVirat Kohli (2014)\nDavid Warner (2021)\nPrevious articleഎല്ലാവരും എഴുതി തള്ളിയ ടീം. ചാരത്തില് നിന്നും അവര് ഉയര്‍ത്തെഴുന്നേല്‍റ്റു\nNext articleഐപിഎല്ലിൽ ഫ്ലോപ്പ് ലോകകപ്പിൽ ഹീറോ :ഇത് വാർണറുടെ പ്രതികാരം